ועדת ביטחון הפנים, כנסת 24, פרוטוקול מספר 44, 2021-12-28 11:00

מירב בן ארי: בוקר טוב לכולם.

מירב בן ארי: אנחנו פותחים את הישיבה של הוועדה לביטחון פנים, היום ה-28 לדצמבר 2021, כ"ד בטבת תשפ"ב.

מירב בן ארי: הנושא שלנו היום הוא הצעת צו לייעול האכיפה והפיקוח העירוניים ברשויות המקומיות (הוראת שעה)(שינוי התוספת הראשונה לחוק), התשפ"ב, 2021, תודה.

מירב בן ארי: קודם כל אני עשיתי כבר כמה סיורים באזורים האלה ואני מבינה את הצורך וזו תוכנית טובה ויש פיילוט של שש מועצות.

מירב בן ארי: אנחנו רוצים באמת לסייע כמה שיותר לאותן רשויות אזוריות ובאמת לקבל יותר סיוע ויותר כוח של משמר הגבול וגם של המשטרה, תיכף אנחנו גם נסביר את המתווה עצמו.

מירב בן ארי: רק הוועדה רוצה להבין את תהליך הבחירה, מדוע נבחרו דווקא אותן שש מועצות אזוריות, בעצם לקיים איזה שהוא דיון כאן כדי להבין גם את הדרך שבה השיטה הזזו תעבוד, כמה זמן כי לא הבנתי כמה זמן הפיילוט ואתם תענו לי.

מירב בן ארי: סגל, למי שלא יודע הוא היועץ החדש של השר לביטחון פנים לענייני פשיעה חקלאית ובירכתי אותו כבר בפעם שעברה שהוא הגיע אלינו לדיון בוועדה, אני חושבת שהוא ממלא תפקיד חשוב מאוד ואנחנו תולים בך הרבה תקוות ואתה יודע את זה, אז ככה תתקרב כדי שנוכל לראות אותך.

מירב בן ארי: לפני שאנחנו פותחים אני רוצה לתת לצוות המשפטי שלנו, שעשה כאן עבודה כתובה אז אני אבקש מהן לפתוח, אני אבקש גם מהממ"מ ולאחר מכן המשרד לביטחון פנים.

מירב בן ארי: אז איילת בבקשה.

אילת לוי נחום: כן, בוקר טוב.

אילת לוי נחום: כמו שאמרה יושבת הראש, מה שמונח על שולחן הוועדה זה צו לייעול האכיפה והפיקוח העירוניים ברשויות המקומיות, זה צו שיוצא מכוח החוק לייעול האכיפה והפיקוח העירוניים ברשויות המקומיות.

אילת לוי נחום: הצו שמונח על שולחן הוועדה, מתבקש בו להוסיף לראשונה שש מועצות אזוריות לחוק שאני אקרא לו מעתה ואילך לאורך הדיון הזה "חוק השיטור העירוני".

אילת לוי נחום: הצו הזה הוא צו של השר לביטחון פנים אשר מונח על שולחנה של הוועדה וזאת מכוח סעיף שבחוק שמסמיך להוציא את הצו הזה בהסכמת שרת הפנים והוא מובא כרגע לאישור.

אילת לוי נחום: אני אגיד כמה מילים על חוק השיטור העירוני.

אילת לוי נחום: חוק השיטור העירוני, ממש בקצרה, הוא חוק שחוקק בכנסת בשנת 2012.

אילת לוי נחום: קדמה לו כמובן עבודת מטה, עבודה בממשלה במסגרת כמה החלטות ממשלה קודמות שליוו את הנושא.

אילת לוי נחום: החוק עושה שני דברים עיקריים.

אילת לוי נחום: האחד הוא מסדיר את סמכות הפקחים לאכוף את חוקי העזר ברשויות המקומיות, זה דבר אחד.

אילת לוי נחום: אבל הדבר הנוסף, שבו אנחנו נתמקד היום הוא הקמת מערכי אכיפה עירוניים במודל של פקחים שמסייעים לשוטרים בעבירות של מניעת אלימות.

אילת לוי נחום: מכוח זה, כמובן שניתנו סמכויות – סמכויות ייחודיות לאותם פקחים שמסייעים לאותם שוטרים באכיפה של עבירות אלימות.

אילת לוי נחום: החוק הזה כפי שאמרתי חוקק כהוראת שעה והוא מוארך מעת בכנסת.

מירב בן ארי: אתמול העברנו אותו בקריאה שלישית בשיטור העירוני.

מירב בן ארי: על זה את מדברת?

אילת לוי נחום: לא, לא.

אילת לוי נחום: אני מדברת על חוק שחוקק בכנסת בשנת 2011, כרגע הוא עומד בתוקף עד ליוני 2022.

אילת לוי נחום: במהלך השנים ביקשה הממשלה להאריך אותו מספר פעמים להוראת קבע, בפעם האחרונה שזה הובא לידי דיון זה היה מאוד בסמוך למועד הפקיעה של הוראת השעה בחוק – שישי ביולי ותוכנן להאריך אותו בשנה נוספת כשהממשלה תביא הצעת חוק ולדעתי הם מתקדמים בנושא הזה ואמורים להביא הצעת חוק לכנסת.

אילת לוי נחום: אנחנו נדון בעניין הזה.

מירב בן ארי: רגע אבל החוק הזה גם פוקע ביוני הקרוב?

אילת לוי נחום: חוק השיטור העירוני פוקע ביוני 2022.

ליאור מזרחי: 30 ביוני.

אילת לוי נחום: 30, נכון.

אילת לוי נחום: סוף יוני 2022.

אילת לוי נחום: לכשיובא החוק לכנסת אנחנו נדון בהסדרים המעמיקים של החוק, יש שם שינויים מאוד מעמיקים שרצו לעשות בהחלטות הממשלה.

אילת לוי נחום: אבל אנחנו חוזרים לצו שמוסיף או יותר נכון מבקש להוסיף את המועצות האזוריות.

אילת לוי נחום: אנחנו הפצנו סקירה בפני חברי הכנסת ונתנו כמה דגשים לגבי הצו הזה, אז נגיד בקצרה ואני בטוחה שהממשלה תרחיב.

אילת לוי נחום: את הצו הזה מלווה החלטת ממשלה 4389 שקובעת תבחינים להוספה במועצות האזוריות, תבחינים של עבירות איכות חיים שאת זה אנחנו מכירים מהשיטור העירוני הרגיל.

אילת לוי נחום: אבל גם התבקש להוסיף עבירות פשיעה חקלאית לתבחינים האלה ואתם בטח תרחיבו בהמשך, אנחנו ממליצים בפני הוועדה לברר מה המשמעות של הדבר הזה.

אילת לוי נחום: נקודה נוספת שאני רוצה ואני ממליצה בפני הוועדה שתיתן עליה את הדעת, זה הנושא של המודל עכשיו במועצות האזוריות, זה להסביר את ההבדלים ואת המשמעויות מכיוון שעד עכשיו אנחנו מכירים את המודל של פקח, שוטר – שוטר במובן הזה של משטרה כחולה.

אילת לוי נחום: כרגע מה שמתוכנן זה פקח ואיש משמר הגבול.

מירב בן ארי: הבנתי.

אילת לוי נחום: יש לכך משמעויות ועל זה צריך לתת את הדעת.

אילת לוי נחום: והדבר השלישי בהחלטת הממשלה, תוכנן שהמודל הזה יוגש לגביו איזה שהוא דוח ביניים לוועדת השרים בחלוף שנה.

אילת לוי נחום: אני ממליצה בפני הוועדה להביא גם את זה.

אילת לוי נחום: עוד נקודה חשובה, יש שתי מועצות אזוריות וזה הובהר לי בשיחות ההכנה – אשכול ועמק הירדן, שלא נכנסו כרגע לפרויקט הזה, לפיילוט, בגלל הקושי להביא משאבים לטובת הפרויקט.

אילת לוי נחום: עכשיו מדובר בעניינים כלכליים שבהם מועצות אזוריות לא נכנסות לפרויקט ועוד בפרויקט כזה שעוסק ממש בלב הביטחון האישי, כדאי שהוועדה תיתן על זזה את הדעת.

מירי פרנקל-שור: שלא יהיה מצב כזה שבו תושבי המועצה האזורית לא מקבלים את הביטחון האישי שמגיע להם רק בגלל משאבים כלכליים, שבאופן עקרוני זה בעצם תפקידה של המדינה לסייע בו.

מירב בן ארי: כן, למרות שגם בשיטור העירוני גם שם מי שיש לו את האפשרות גובה את המקסימום אגרת שמירה.

מירב בן ארי: אז אני כאילו בתוך אירוע מה שנקרא "מתגלגל" כבר בעניין הזה.

מירי פרנקל-שור: זו אחת האמירות העקרוניות שאנחנו מלווים לגבי הצעת החוק, לגבי ההסדר בכללותו.

מירי פרנקל-שור: בעצם יוצא מצב שאזרחים ברשויות המקומיות.

מירב בן ארי: שהן חלשות יותר.

מירי פרנקל-שור: ככל שהם - - - יותר, הן בעצם זוכות לפחות ביטחון אישי וזה נושא שצריך לדבר עליו.

מירב בן ארי: כן.

מירב בן ארי: בסדר גמור, תודה רבה.

מירב בן ארי: אורלי בבקשה, מי מציג?

ג'רי אלמו קפיטל: שלום, אני ג'רי אלמו קפיטל ממרכז המחקר והמידע של הכנסת.

ג'רי אלמו קפיטל: אנחנו כתבנו מסמך מאוד מקיף כשעברנו לוועדה בשבוע שעבר על המסמך.

ג'רי אלמו קפיטל: המסמך סוקר היבטים שונים בנושע להפעלת השיטור העירוני.

ג'רי אלמו קפיטל: לאורך המסמך עלו מספר שאלות שיכולות להיות רלוונטיות גם לשיטור המועצתי.

ג'רי אלמו קפיטל: מה שעלה זה בעצם שהיית הפניה של המשרד לביטחון פנים למספר מועצות אזוריות בין השנים 2018-2020, על מנת שאלו יצטרפו לתוכנית וראינו גם שהן סירבו, זאת בעיקר בשל סיבות כלכליות ואולי יותר נכון לשאול כיצד דווקא המועצות האזוריות האלו נבחרו ואם הייתה פנייה למועצות אזוריות נוספות ובסופו של דבר הן לא נכללו ואם הייתה יוזמה של מועצות אזוריות אחרות בעצמן על מנת להיכלל בתוכנית וגם הן לא נכללו ומהם הפערים שהביאו לאי ההכללה שלהן.

ג'רי אלמו קפיטל: משהו נוסף שעלה לאורך המסמך, זה בעצם פערי הכשרה בין פקחים מסייעים לבין שוטרים והפערים האלה השפיעו או השליכו על כל מיני היבטים, בין היתר לבעיית אמון בין פקחים מסייעים לבין שוטרים בכל הנוגע לטיפול במשימות ואולי צריך לבדוק אם יש הכשרה שהיא מיוחדת ומותאמת לפקחים המסייעים אשר יפעלו בשיטור המועצתי.

קריאה: הסיפור של ההכשרה, זה משהו שעלה עוד בדיונים.

קריאה: בדיונים שלכם מההתחלה.

קריאה: נדמה לי מירי שאפילו זה משהו שאתם העליתם מההתחלה וזו השאלה לגבי ההכשרות שניתנות להם.

ג'רי אלמו קפיטל: הנקודה האחרונה נוגעת לגבי מדידה והארכה של התוכנית.

ג'רי אלמו קפיטל: החוק וגם החלטת הממשלה קבעו הסדרים שונים בכל הנודע ליישום התוכנית והתוצאות שלה ואחת מהם זה דיווח לוועדה מידי חצי שנה על עבירות שבטיפול השיטור העירוני ברשויות מקומיות שיש בהן שיטור עירוני לבין רשויות מקומיות שאין בהן שיטור עירוני ובמסמך אנחנו כתבנו בצורה יותר מקיפה והעלינו את השאלה אם זו בעצם הבדיקה הנכונה או שבכלל צריך לבדוק נתוני עבריינות לפני ואחרי הקמת השיטור העירוני ובכל הנוגע לשיטור המועצתי, אז אולי צריך לבדוק איך מתכוונים למדוד את התוכנית ואם כן אז לפי איזה סל עבירות וצריך לקחת גם בחשבון שלגבי פשיעה חקלאית, אז ממה שאנחנו יודעים יש את הדיווח אז איך מגשרים על החסם הזה.

ג'רי אלמו קפיטל: זהו.

מירב בן ארי: בסדר גמור.

מירב בן ארי: טוב, אז קראתי גם אני את המחקר שלכם, מאוד מעניין ואם יש שאלות שאת רוצה לשאול גם תוך כדי אז תגידי לנו, אוקיי?

מירי פרנקל-שור: אולי רק לפני שעוברים, אם הוראת השעה פוקעת ביוני 2022 ואנחנו כבר בדצמבר 2021 ועולו כאן כפי שאתם רואים שאלות נכבדות מאוד.

מירב בן ארי: כן, נכון.

מירי פרנקל-שור: אי אפשר להביא את הוראת השעה שבוע או שבועיים קודם.

מירי פרנקל-שור: כיוון שהוועדה תצטרך לדון לעומק וכולי.

קריאה: אנחנו נעדכן שכבר פורסם תסקיר חוק.

קריאה: פורסם תסקיר חוק הערות הציבור ולאחר שיעבור המועד.

מירי פרנקל-שור: אנחנו מכירים את התהליכים בממשלה, אני רק אומרת שעל מנת שלא נצטרך להעביר בהוראת שעה ואנחנו נקבע הסדרים שההסדר יכנס כהסדר שכן של קבע, תביאו את הצעת החוק מספיק זמן, כחודשיים או שלוש לפני תום הוראת השעה.

קריאה: זה התכנון.

מירב בן ארי: בסדר גמור.

מירי פרנקל-שור: אנחנו מאוד מקווים שהוא גם יתבצע.

מירב בן ארי: טוב, מי מציג במשרד לביטחון פנים?

ניר סגל: טוב אני, אני אתן קצת רקע כללי ואחרי זה כל הנציגים פה של המשרד ויש פה נציגות מכובדת.

מירב בן ארי: שם ותפקיד לפרוטוקול.

ניר סגל: שמי ניר סגל ואני מכהן כיועץ השר לביטחון פנים לענייני פשיעה חקלאית וטיפול בפשיעה החקלאית.

ניר סגל: אז קודם כל תודה לך יושבת ראש הוועדה, הגב' מירב בן ארי, על הנחישות בקידום השיטור המועצתי הזה ועל המהירות במסגרת השיטור העירוני.

ניר סגל: אנחנו חושבים, אני חושב שאין ספק שזה יתרום רבות לשיפור הביטחון במרחב הכפרי ומתן שקט יחסי לתושבים.

ניר סגל: החיזיון שלנו זה לראות בעוד שישה חודשים שישה צוותים עובדים ואנחנו נעשה את כל המאמצים כדי לדאוג לזה ואנחנו חושבים שיש לזה היתכנות.

ניר סגל: בהנחה שזה יעבוד טוב גם בהתאם לקריטריונים וגם בהתאם לתחושות שיעלו מהשטח, אז התוכנית שלנו זה במהלך שנת 2023 להכפיל את הצוותים, אותו הדבר בשנת 2024.

מירב בן ארי: מה זאת אומרת להכפיל?

ניר סגל: זאת אומרת להוסיף 12 מועצות.

מירב בן ארי: אה, עוד שש מועצות?

ניר סגל: עוד 12 מועצות בשנת 2023.

מירב בן ארי: אוקיי, אז זה בעצם פיילוט של שנה, השש?

ניר סגל: כן, פיילוט של שנה ואני מעריך שאנחנו יהיו לנו מספיק אינדיקציות על מנת לראות שזה עובד ואז אנחנו נשאף, בהנחה שיהיה לזה.

מירב בן ארי: ביקוש?

ניר סגל: ביקוש אנחנו מעריכים שיהיה.

מירב בן ארי: זאת אומרת שאותה הרשות המקומית תוכל להצטרף או עוד 12 רשויות מקומיות יוכלו להצטרף בשנה הבאה.

ניר סגל: יוכלו להצטרף כן, מועצות אזוריות.

מירב בן ארי: מועצות אזוריות בטח, כל הדיון הוא על מועצות אזוריות.

ניר סגל: נכון.

מירי פרנקל-שור: כרגע הפיילוט, רק שנהיה מיושרים על המועדים.

מירי פרנקל-שור: כרגע הפיילוט הוא בעצם עד למועד שהחוק עומד בתוקפו וזה לעוד חצי שנה.

מירי פרנקל-שור: במידה ויוארך החוק יוארך גם הפיילוט.

ניר סגל: ברור.

מירב בן ארי: אני חושב גם אגב, בגלל שאנחנו צריכים להביא הפעם את החוק לא ביוני.

מירי פרנקל-שור: נכון, נו זה בדיוק מה שאני אמרתי.

ליאור מזרחי: הייתי רוצה להתייחס לזה.

מירב בן ארי: אז אתה תתייחס לזה.

מירב בן ארי: למה הכנסת יוצאת לדעתי בסוף מרץ, נכון?

לאה קריכלי: במרץ לפגרת אביב.

מירב בן ארי: וחוזרת במאי?

לאה קריכלי: חוזרת במאי.

מירב בן ארי: זה לא טוב, זה יהיה על הקצה עוד פעם.

מירב בן ארי: בוא ננסה להביא כבר במרץ דיון ראשון לפחות בחוק, אתם תספיקו?

ליאור מזרחי: הייתי רוצה לפני אפילו, הייתי רוצה שזה יהיה גם לפני.

מירב בן ארי: אז יאללה, אז הנה אני אומרת לך מתי שתביא הוועדה תקיים דיון על זה.

מירב בן ארי: גם מתי שתחליט, נעשה דיון ולא נחכה.

מירב בן ארי: הרי לא צריך פה כל דבר כמו אתמול עד 6:00 בבוקר כי זה פוקע מחר, אני מרגישה כאילו נהיינו משרד רואה חשבון בכנסת.

מירב בן ארי: בבקשה סגל, תמשיך.

ניר סגל: אוקיי ואני אסיים בזה שאנחנו מדברים עם ראשי מועצות.

ניר סגל: אנחנו עם חלק מאלו שמיועדים להיות בפיילוט גם נפגשנו והם מחכים לזה.

ניר סגל: הם יודעים בכללי כבר מה נדרש מהם ואנחנו מעריכים שבתוך משהו כמו שלושה חודשים כבר יסתיימו חלק גדול מהתהליכים, אנחנו נתניע את המהלך וכמובן הם יחתמו על כל ההסכמים וכמובן שהם יחתמו על כל ההסכמים ובעזרת השם אנחנו נתחיל ברבעון השני כבר להפעיל צוותים, תודה.

מירב בן ארי: אוקיי, עכשיו בואו נתחיל שרשרת.

מירב בן ארי: בוא תגיד לנו למה נבחרו אתה או מי מכם – לדעתי סגל רק הצטרף עכשיו, מי שהיה בתהליך הבחירה שיסביר מדוע נבחרו דווקא ששת המועצות האלה ומה היו הקריטריונים?

ליאור מזרחי: שמי ליאור, אני ראש מנהלת מערכי אכיפה, שיטור עירוני ומועצתי במשרד לביטחון פנים.

ליאור מזרחי: אני הכנתי מצגת לנושא, הכנו מצגת יותר נכון והייתי שמח להציג כי המצגת תענה, כך אני מקווה, על רוב השאלות.

מירב בן ארי: הנה מעולה, יופי.

מירב בן ארי: אני שמחה שבאת מוכן.

ליאור מזרחי: אוקיי אני מתחיל ואומר מבחינתי כי מבחינתי זה יום מאוד משמח, הוועדה בעצם בסיכומו של התהליך שעשינו נדרשת לאשר ולהוסיף את אותך מועצות אזוריות אל התוכנית וזה בעצם יהווה את החתימה הסופית לתחילת הפעילות בצורה פורמלית להקמתן של היחידות.

ליאור מזרחי: אז כפי שנאמר פה קודם, אני קצת אפרט ברשותך על מנת לתת איזו שהיא מעטפת כללית.

מירב בן ארי: אין שום בעיה.

ליאור מזרחי: שיטור עירוני, תוכנית שלמה.

ליאור מזרחי: זו תוכנית שפועלת מזה כעשור, אפילו קצת יותר מעשור.

ליאור מזרחי: התוכנית הזו יצאה לדרך בשנת 2011, נכון לאז ב-74 רשויות מצפון לדרום.

ליאור מזרחי: אם בשנים עברו שאלנו איפה יש שיטור עירוני, היום צריך לשאול איפה אין שיטור עירוני.

ליאור מזרחי: אנחנו, אני מניח שבמהלך השבועות הקרובים גברתי יושבת הראש, אנחנו נגיע אלייך גם לטובת אישורה של הרחבת התוכנית בחברה הערבית.

ליאור מזרחי: התכנסנו פה לצורך השיטור המועצתי, במסגרת החלטת ממשלה שמספרה 4389, מחודש דצמבר 2018 – יישום פיילוט ניסיוני על בסיס השיטור העירוני במועצות אזוריות.

ליאור מזרחי: הרכב שהופעל משוטרים לצד פקחים, על בסיס המודיעין הקיים ועל בסיס הניסיון המצטבר הקיים בשיטור העירוני.

ליאור מזרחי: לגבי שאלתך ואנחנו נראה את זה יותר בהמשך, אבל אני כבר פה נוגע בזה, כמו שאמרתי במסגרת החלטת הממשלה נקבע שיישום הפיילוט יבוצע ב-17 מועצות אזוריות שבתחומן המשרד לביטחון פנים הפעיל בעבר את תוכנית חיזוק הביטחון האישי במרחב הכפרי, למי מאיתנו שזוכר.

ליאור מזרחי: המשרד באותן שנים הקצה משאבים להקמת גדרות, שערים ומצלמות במרחב הכפרי ואמרנו שכחלק מהפיילוט נכון יהיה שנפעל בתחומי המועצות הללו, כשמתוך ה-17 אנחנו נדרשנו לפנות בכתב אל עשר מועצות אזוריות, על בסיס ניקוד צורך ואנחנו נראה את זה בהמשך, על בסיס מה בנוי ניקוד הצורך.

ליאור מזרחי: זאת אומרת, בדומה לשיטור העירוני גברתי יושבת הראש אנחנו בעצם מדרגים.

ליאור מזרחי: אין פה בחירה פרוביזורית, אנחנו לא בוחרים פה את מי שאנחנו רוצים, אלא שיש פה כללים מאוד מאוד ברורים ואחידים שחלים על כל מי שבתוך המשחק הזה ושעל פיו אנחנו קובעים את סדר כניסת המועצות.

ליאור מזרחי: ההחלטה קבעה בעצם שאנחנו נדרשים לפנות לעשר מועצות אזוריות שאנחנו נבקש לבדוק היתכנות מצידן לפעול במסגרת התוכנית ובהמשך נראה את הרשימה – גם של 17 המועצות וגם של עשר המועצות, כולל הניקוד.

ליאור מזרחי: הכוח הזה, נקבע שהכוח הזה במסגרת הפיילוט יופעל משבע שוטרים, הוחלט על ידי משטרת ישראל שאלו יהיו שוטרי משמר הגבול לצד ארבע פקחים.

ליאור מזרחי: בתום שנה, כפי שנאמר פה קודם על ידי היועצת המשפטית, ממש בתום שנה נדרש המשרד להעביר איזה שהוא דיווח של מסקנות, נקרא לזה מסקנות ראשוניות לוועדת השרים למאבק באלימות, תוצאות ביניים של המודל הניסיוני הזה, שעל פיהן ייקבע לגבי המשך הפיילוט וזו השאיפה להרחבה.

מירב בן ארי: לא, אם הוועדה היא זאת שמאשרת את זה אתם צריכים לבוא ולדווח לוועדה.

מירב בן ארי: אני לא חותמת גומי של הממשלה.

מירב בן ארי: הכניסו את זה אצלכם.

ליאור מזרחי: זה עלה פה קודם גברתי, זה עלה פה קודם מהמשרד לביטחון פנים בלי שום קשר לתוכנית של השיטור המועצתי.

ליאור מזרחי: אבל כמובן שזה גם יחול בשיטור המועצתי.

מירב בן ארי: כן.

ליאור מזרחי: אנחנו מחוייבים במסגרת החוק לאכיפה להעביר דיווח חצי שנתי לוועדה לביטחון פנים.

מירב בן ארי: אה, אוקיי.

מירב בן ארי: אז איפה - - -

רותם סיוון: לא אבל הכוונה הייתה לדיווח בנושא המועצות האזוריות באופן ספציפי.

ליאור מזרחי: אז אני אומר שמעבר למועצה.

ליאור מזרחי: אני קודם אני נשען כבר על משהו שקיין והוא כאן והוא כבר רץ לאורך שנים.

ליאור מזרחי: אנחנו מעבירים דיווח חצי שנתי לכנסת לוועדה בנושא הפעילות.

ליאור מזרחי: יש דו"ח מתחלל לגבי הפעילות של השיטור העירוני ברחבי הארץ, כמובן שזה גם יחול על השיטור המועצתי.

מירב בן ארי: אה אז אתה רוצה.

מירב בן ארי: אוקיי, הבנתי אותך (סיוון) והבנתי אותו.

מירב בן ארי: אתה אומר "..

מירב בן ארי: אני גם ככה מגיע לשיטור העירוני, אני אעשה גם שיטור מועצתי..".

ליאור מזרחי: נכון.

מירב בן ארי: אבל אנחנו רוצים.

רותם סיוון: הכוונה היא שהחוק הולך לחול גם על השיטור המועצתי.

מירב בן ארי: תקשיבו, אני רוצה רק להסביר לכם משהו כאן.

מירב בן ארי: כשאתם מדברים בוועדה שלי אתם מדברים בלי מסכה.

מירב בן ארי: אחד, אם יש מישהו שהוא כבד שמיעה אשר צופה בשידור הוא לא מבין מה אתם מדברים גם לא מילה.

מירב בן ארי: שתיים, אני לא מבינה כלום כי אני לא שומעת טוב ואני לא רואה טוב.

מירב בן ארי: אוקיי?

מירב בן ארי: למרות שאני נראית צעירה, זה לא קשור.

מירב בן ארי: אוקיי?

מירב בן ארי: אז אני ממש מבקשת.

מירב בן ארי: אבל זה לא בגללי, זה בגלל שכבר קיבלתי פעם אחת תלונה ממישהו כבד שמיעה שמאוד קשה לו ככה לקרוא שפתיים.

מירב בן ארי: בבקשה, רק תאמרי שם ותפקיד לפני שמדברים.

רותם סיוון: שמי רותם סיוון, אני מהייעוץ המשפטי מהמשרד לביטחון פנים.

רותם סיוון: אני רק אגיד שהוראות החוק של השיטור העירוני יחולו גם על השיטור המועצתי ולכן הדיווח שמועבר אחת לחצי שנה, יועבר גם על השיטור המועצתי וגם על המועצות האזוריות.

מירב בן ארי: בסדר, אני אקח את זה, זה מקובל עליי.

מירב בן ארי: תמשיכו.

ליאור מזרחי: הלאה.

ליאור מזרחי: אמרנו קודם בעצם שיש ציון צורך דרך אגב, באופן זהה לשיטור העירוני.

ליאור מזרחי: אז גם כאן בשיטור המועצתי קבענו ציון צורך וציון הצורך להכללת מועצות אזוריות במסגרת הפיילוט, בנוי וניתן לראות זאת בפסקה התחתונה, שציון הצורך בנוי מסל עבירות איכות חיים, סל עבירות רכוש, סל עבירות חקלאיות והסגת גבול ועבירות פער.

ליאור מזרחי: זו בעצם הנוסחה.

מירב בן ארי: תזכיר לי עוד הפעם מה זה עבירות פער?

מירב בן ארי: בעצם כבר דיברו איתי על זה במשטרה.

מירב בן ארי: הדבר האחרון שדיברת עליו עכשיו.

רותם סיוון: פריצה לרכב, פריצה לבית.

מירב בן ארי: יפה, יופי שהזכרת לי רציתי רק את זה.

ליאור מזרחי: כן, כן.

מירב בן ארי: אוקיי, אז בעצם הסמכויות של אותו.

מירב בן ארי: בעצם הפקח מסתובב עם שוטר משמר הגבול.

ליאור מזרחי: נכון.

מירב בן ארי: הם מטיילים, מטיילים ומסיירים ביחד, רואים אירוע – כמו למשל פער, של פריצה לבית, פריצה למטבן, פריצה אני לא יודעת.

מירב בן ארי: אז הוא יכול, מה הסמכויות שיש בידיהם של השניים?

ליאור מזרחי: אוקיי, אז קודם כל אני רוצה לעשות הפרדה ונאמר פה קודם על ידי מחלקת מחקר ומידע של הכנסת בעניין ההכשרות.

ליאור מזרחי: אני מזכיר, שוטר במדינת ישראל הוא בעל סמכויות לאומיות, לא ניכנס עכשיו לעניין הסמכויות.

מירב בן ארי: כן, יש לו את כל המכסה.

ליאור מזרחי: יש לו את כל המכסה.

ליאור מזרחי: הפקח, הוא עובד הרשות המקומית במקרה הזה – מועצה אזורית, הוא נדרש לעמוד בתפקידים כפי שנקבע בחוק, הוא נדרש לעבור הכשה והסמכה – מה שלא היה בעבר וזה בעצם מה שהסדיר חוק ניהול האכיפה.

ליאור מזרחי: שזה אומר, קורס פקח עירוני וקורס פקח מסייע שמקנה לו את אותן סמכויות נרחבות.

ליאור מזרחי: אוקיי?

מירב בן ארי: לפקח מסייע יש יותר סמכויות מפקח עירוני.

ליאור מזרחי: יותר מפקח עירוני, כן.

ליאור מזרחי: הוא מקבל, הסמכויות שלו מורחבות על ידי, בכפוף לעמידתו בתבחינים שנקבעו בחוק, השר לביטחון פנים בתיאום עם שר הפנים מרחיב את הסמכויות של אותו פקח וגם מקנה לו תעודה אשר מאפשרת לו סמכויות נרחבות ואפשר לפרט, אבל אני לא יודע אם זה הזמן והמקום.

מירב בן ארי: הבנתי.

מירב בן ארי: אז ברגע, שנייה.

מירב בן ארי: ברגע שהם מסתובבים ביחד.

ליאור מזרחי: כן.

ליאור מזרחי: זו בעצם הסינרגיה.

מירב בן ארי: זו הסינרגיה ביניהם.

ליאור מזרחי: כן.

ליאור מזרחי: זו הסינרגיה כי כל אחד מגיע עם היתרון היחסי שלו ויחד הם יודעים לתת מענה רחב ומקיף יותר.

ליאור מזרחי: אמרת קודם, אני מזכיר – בדומה לעבודת המשטרה ובדומה לעבודת הפיקוח, הם לא פועלים רק כשהם מפטרלים והם רואים משהו.

ליאור מזרחי: הם גם מגיבים.

מירב בן ארי: כן, הם גם בכוננות והם מגיבים לקריאות.

ליאור מזרחי: וגם לקריאות שמתקבלות במוקד המשטרתי.

ליאור מזרחי: לשיטור העירוני זה מהמוקד העירוני, ככל שקיים מוקד כזה.

מירב בן ארי: הבנתי, אוקיי.

ליאור מזרחי: אני מזכיר אבל שהאיחוד של השיטור העירוני ופה זו דם השאיפה שלנו, בשיטור המועצתי, מה שמייחד בעיקר את הכל, זה שהיחידות הללו ואני קצת משתמש בז'רגון משטרתי, שהיחידות הללו לא יהיו יח"ס – יחידת סיור מספר ארבע בתחנה.

ליאור מזרחי: אלא שהיחידות הללו יותר יזמו, יבצעו פעילות יזומה ולא רק כתגובה.

ליאור מזרחי: זאת אומרת שככל שקיימת תופעה שהיא בתחום העיסוק של היחידה ואני מזכיר ותיכף נראה את זה בהמשך, היחידות שלנו מתבקשות להתמקד בנושא של עבירות איכות חיים וצמצום האלימות במרחב הציבור.

מירב בן ארי: כן.

ליאור מזרחי: ככל שיש מידע בתא שטח כזה או אחר שמצריך את התערבותה של היחידה, היא יודעת גם ליזום ולא רק להגיב.

מירב בן ארי: אוקיי.

ליאור מזרחי: אני יכול לתת לך גם דוגמאות אם תרצי, אבל לא - - -

מירב בן ארי: רגע.

מירב בן ארי: אורלי מהממ"מ, רצית להעיר משהו?

אורלי אלמגור: לגבי ההכשרות, ליאור, אחד הדברים שגם עלו אצלכם בסקר אנשי המפתח האחרון הם שיש בעיה עם זה.

אורלי אלמגור: גם אם יש הכשרות אנשי המפתח שאתם מדברים איתם מהצד של הפקחים ומהצד של השוטרים כן אומרים שיש בעיה.

ליאור מזרחי: אז זה קדם.

אורלי אלמגור: זה משהו שגם אם יש, אז כן צריך להתייחס אליו.

ליאור מזרחי: בהחלט.

ליאור מזרחי: אז אני שמח שאת מעלה ומזכירה לי שוב.

ליאור מזרחי: כחלק מהפקת הלקחים של המשרד לביטחון פנים מנהלת מערכי האכיפה, בתיאום עם הדו"ח שיטור עירוני במשטרת ישראל, כמי שאחראי על התכלול של האירוע הזה, המשרד לביטחון פנים קידם וביצע הכשר מבצעית משותפת החל בשנת 2021, הכשרה מבצעית משותפת שכבר קלטה ופעלה ואנחנו גם מקווים להשריש את זה גם לשנים הבאות.

ליאור מזרחי: אימון מבצעי משותף ראשון לשוטרים ולפקחים של היחידות.

מירב בן ארי: איפה הם יעשו את זה, אגב?

ליאור מזרחי: מי שמוביל אני מזכיר, מי שמוביל את כל העניין של ההפעלה המבצעית של היחידות הללו וכך נקבע בחוק.

מירב בן ארי: זה משמר הגבול.

ליאור מזרחי: זו משטרת ישראל.

ליאור מזרחי: בהקשר הזה פה זה משמר הגבול, אבל בגדול מי שאמון על ההפעלה המבצעית זו משטרת ישראל ומכאן, כיוון שמשטרת ישראל היא זו שאמונה על ההפעלה המבצעית ובגלל הפער הזה שהיה לה בנושא הכשרה מבצעית ותיאום מבצעי משותף בין הכוחות, מי שמוביל את האימון הזה היא משטרת ישראל.

ליאור מזרחי: הכל נעשה כמובן בפיקוח ובבקרה, במעקב ובתשומת לב מרבית מצד המשרד לביטחון פנים.

מירב בן ארי: אוקיי.

ליאור מזרחי: כולל דרך רגב, הקצאת משאבים.

מירב בן ארי: אוקיי, הלאה אנחנו נמשיך.

ליאור מזרחי: הלאה.

ליאור מזרחי: פה ניתן לראות בעצם את מה שאמרתי כבר קודם.

ליאור מזרחי: זה הקריטריון ואמרנו כבר שכך נקבע בהחלטת ממשלה - - - מועצות אזוריות.

ליאור מזרחי: תיכף אנחנו גם נראה את הרשימה של המועצות האזוריות וזה בכפוף להחלטת ממשלה מחודש פברואר לשנת 2017, לחיזוק הביטחון האישי והמרחב הכפרי שנועדה לחזק את מרכיבי הביטחון האישי ושיפור היכולת, במקרה שלנו המועצות האזוריות, להתמודדות עם הפשיעה החקלאית ועבירות הרכוש.

ליאור מזרחי: פה יש את המדדים שעל פיהם גם לקחנו, אלו הם הפרמטרים להצטרפות לפיילוט.

ליאור מזרחי: זו בעצם רשימת 17 המועצות האזוריות.

ליאור מזרחי: מה שנקרא זה הבסיס שלנו שהיה, על מנת שנוכל לבחון מי מתוך ה-17 הללו עומדת בניקוד הצורך הגבוהה ביותר שמצריך.

ליאור מזרחי: מתוך ה-17 הללו נדרשנו לבחור את העשר עם ניקוד הצורך הגבוה ביותר ולכל העשר שתיכף נמנה אותן ונראה אותן, פנינו – השר דאז, גלעד ארדן פנה אליהן בכתב ובדק את ההיתכנות מצדן להצטרף לתוכנית.

אילת לוי נחום: אתם עשיתם התאמה של התוכנית לגודל של המועצה האזורית?

אילת לוי נחום: כי יש מועצות אזוריות שיש בהן יותר ישובים, יש כאלה בעלות פחות ישובים והשאלה אם המודל הזה של שבע – ארבע, אם הוא מתאים לכל המועצות האזוריות.

אילת לוי נחום: זאת אומרת, פקחים שוטרים.

ליאור מזרחי: שאלה מתבקשת.

ליאור מזרחי: בשונה מהשיטור העירוני שבו תנאי הסף להצטרפות הוא גודל האוכלוסייה של העיר, בשיטור המועצתי זה לא פרמטר, אוקיי?

ליאור מזרחי: אין פרמט של גודל כפי שציינת קודם.

ליאור מזרחי: יחד עם זאת, אם אנחנו חוזרים אל הנוסחה, אותה נוסחה שעל פיה נקבע ניקוד הצורך, אנחנו רואים שיש מרכיבים שבהחלט מתייחסים למה שהעלית.

ליאור מזרחי: אני מזכיר, אנחנו מדברים פה על פיילוט ואני אומר מראש ולא חלילה, אין כוונה אנחנו רוצים מצידנו להיות אופטימיים שהכל יצליח וכדי שהכל יהיה טוב.

ליאור מזרחי: ברור, אני שם את הדברים על השולחן, ברור שסדר הכוחות שירכיב את היחידות הללו, לפחות שבלב הזה הראשוני של הפיילוט, הוא אני לא רוצה לקרוא לו חסר.

ליאור מזרחי: אבל ברור שכוח שמונה 11 אנשים צוות, שבעה שוטרים לצד ארבעה פקחים הוא לא יכול לפתור את כל הבעיות וכולי.

ליאור מזרחי: אם כן, אני מזכיר שבתום השנה ואולי גם על סמך הדיווחים שאנחנו נצטרך להעביר לכנסת – תובנות, מסקנות וכולי, אנחנו אני מניח שאנחנו גם נצטרך לתת את הדעת גם לגבי התאמת גודל הכוח לטובת השטח הגיאוגרפי שהוא גדול ואנחנו מבינים שהוא גדול ורחב מאוד.

אורלי אלמגור: מירב אפשר גם שאלה?

מירב בן ארי: כן, בבקשה.

אורלי אלמגור: דיברת על התבחינים, אנחנו פשוט התבקשנו לבדוק את זה כשהייתה את החלטת הממשלה הקודמת ואם אני לא טועה, יש כמה מועצות אזוריות ערביות, שעונות לתבחינים.

מירב בן ארי: לא, לא, זה אבל פחות רלוונטי.

מירב בן ארי: זה לא רלוונטי לי כי יש לי מספיק.

מירב בן ארי: אם יש, עכשיו.

מירב בן ארי: אל תענה בכלל.

מירב בן ארי: אם יש משהו שמטריד אותי זה שכמעט כל הכסף מהמשרד לביטחון פנים היום נמצא ברשויות הערביות.

מירב בן ארי: אני הגעתי למצב ואתמול הייתה לי שיחה ארוכה על זה גם עם המפכ"ל וגם עם המנכ"ל, שפשוט לא נשאר כלום.

מירב בן ארי: כי הכל מכוון למלחמה בפשיעה בחברה הערבית ולכן טוב עשיתם שבחרתם את השש אורלי, ממש זה הדבר האחרון שמטריד אותי.

מירב בן ארי: ממש ואני הרבה יותר קיצונית מזה כי זה כבר מתחיל להטריד אותי.

מירב בן ארי: מתחיל להטריד אותי ששוטר נמצא ברשות של עיר יהודית ואין לו יותר כלים, אז מה שאני הכי רוצה כאן עכשיו זה לתגבר את השש רשויות האלה, שסובלות באופן קבוע מפשיעה.

ליאור מזרחי: אפשר גם לענות אחרת גברתי, זו רשימת ה-17 מועצות שאליהן ייחלנו לפנות.

מירב בן ארי: לא אני גם, זה כל כך חשוב לי.

מירב בן ארי: זה באמת, אני בדיוק אתמול יצאתי משיחה ארוכה על זה עם החבר'ה במשרד.

מירב בן ארי: יש לנו בעיה אמיתי.

מירב בן ארי: רוב התקציב היום מיועד לפשיעה במגזר הערבי, ברור לי שיש סיבה, אבל יש פה עוד מגזר שלם שעל הדרך קצת שנכח מאחור ואני בעניין הזה לגמרי.

מירב בן ארי: תמשיך.

מירב בן ארי: רק לפני כן תגיד לי משהו.

מירב בן ארי: אז 17 מועצות אזוריות שרלוונטיות לאירוע, לעשר מתוכן פניתם אליהם, מה שאמרה היועצת המשפטית לפני שהיא הלכה – מירי, שהיו כאלה שאליהן בעצם פניתם והם אמרו "תשמעו אנחנו לא יכולים לעמוד בזה כלכלית", זה נכון?

מירב בן ארי: כי כמה זה בעצם עולה?

ליאור מזרחי: תיכף אנחנו נתייחס לזה, תיכף נגיע לזה.

מירב בן ארי: אוקיי.

מירב בן ארי: על העלויות, אתה הבאת את זה גם?

מירב בן ארי: בסדר.

ליאור מזרחי: כן בהחלט.

ליאור מזרחי: נגענו בזה קודם, זאת אומרת השקף הזה בעצם מתייחס לתחום העיסוק של השיטור העירוני ובהקבלה למה שאנחנו במסגרת החוק, ככל שהחוק יפעל כפי שהוא היום וכפי שהוא מופיע היום, זה בעצם בגדול תחום העיסוק.

ליאור מזרחי: כמובן שאפשר לפרוט אותו לפרטי פרטים כי פה אתם רואים בעיקר כותרות.

ליאור מזרחי: אבל זה בעצם תחום העיסוק המרכזי של השיטור העירוני היום ובהקבלה זה יהיה תחום העיסוק המרכזי של השיטור המועצתי.

ליאור מזרחי: עבירות איכות חיים, אלימות, סדר ציבורי, פעילות משטרתית – רכוש ותנועה.

ליאור מזרחי: אני כבר אכוון ואומר מבלי לרדת לפרטים, ככה בין השורות ניתן לראות פה כל מיני דברים שהם בעלי ממשק ישיר גם לנושא החקלאי, אוקיי?

ליאור מזרחי: אפשר לראות פה – גדיעת עצים, פגיעה בצומח, סיוע לבעלי תפקיד ולבעלי סמכות.

ליאור מזרחי: כל מיני דברים שחלים על כל שטח באשר הוא, כן?

ליאור מזרחי: ללא הבחנה בין מועצה אזורית לעיר לצורך העניין.

ליאור מזרחי: אלו בעצם עשר המועצות האזוריות אשר המשרד לביטחון פנים פנה אליהן על מנת לבדוק ולקבל את הסכמתן ואת היתכנותן להצטרפות אל התוכנית.

ליאור מזרחי: ניתן פה לראות בעצם את ששת המועצות הנבחרות – שתי מועצות אזוריות בצפון וארבע מועצות אזוריות בדרום: מעלה יוסף, מרום גליל, לכיש, שדות נגב, מרחבים ובני שמעון.

ליאור מזרחי: ניתן לראות שמועצה אזורית גולן, אשקלון, עמק הירדן ועמק המעיינות השיבו לנו תשובה שלילית.

ליאור מזרחי: ניתן לראות גם בהערות שהן הביעו קושי כלכלי לעמידה בדרישות.

ליאור מזרחי: פה יש קצת פילוח קצת יותר מקיף לגבי ששת המועצות האזוריות הנבחרות וניתן לראות את הניקוד המשוכלל לפי אותה הנוסחה שציינתי.

מירב בן ארי: איך קבעו את הניקוד הזה?

ליאור מזרחי: הניקוד המשוקלל גברתי, הוא נשען על אותה הנוסחה אשר הצגתי בשקופית הראשונה, אותו ניקוד הצורך.

מירב בן ארי: של המדדים?

ליאור מזרחי: ניקוד הצורך – השם שלו המקביל לצורך העניין, זה הניקוד המשוכלל.

ליאור מזרחי: ניתן לראות את הציונים, ההערה פה שהסבו את תשומת ליבי לגביה וחשוב לומר, במסגרת החלטת הממשלה מספר 4389, נקבעה השמירה על האיזון בין מחוזות המשטרה.

ליאור מזרחי: זאת אומרת הפיילוט, נקבעו לגביו כל מיני ורסיות, הוורסיה הראשונה שדובר לגביה היא שלוש מועצות אזוריות בצפון ושלוש מועצות אזוריות בדרום ואתם בטח שואלים את עצמכם למה אתם רואים פה שתיים בצפון וארבע בדרום, אז זה כיוון שהמועצה האזורית שדות נגב, במסגרת החלטת הממשלה 566 לחיזוק יישובי עוטף עזה קיבלה קדימות להצטרפות אל התוכנית – זו החלטת הממשלה ובעצם אנחנו.

מירב בן ארי: אתה מדבר על שדות נגב?

ליאור מזרחי: שדות נגב קיבלה קדימות ולכן זה שומר פה את האיזון, החלטת הממשלה 566 מאפשרת או דורשת או מנחה אותנו לתת קדימות למועצות אזוריות שנמצאות תחת יישובי עוטף עזה.

מירב בן ארי: אבל כל הקטע זה לא האירוע של עזה, כל הקטע זה האירוע של הפשיעה החקלאית, לא?

ליאור מזרחי: בהחלטת הממשלה מצוין מפורשות שככל וייושם הפיילוט של שיטור מועצתי אנחנו נדרש לתת קדימות והמועצה האזורית שדות נגב עומדת בתבחינים הללו.

מירב בן ארי: רגע, שדות נגב היא עומדת מבחינת פשיעה, נגיד הרי שכל האירוע הזה זה הפשיעה החקלאית ועכשיו אתה אומר לי שזה בכלל אירוע של הגבול עם עזה.

מירב בן ארי: תסביר לי את זה.

ליאור מזרחי: לא, אני רוצה לעשות סדר.

ליאור מזרחי: אמרנו שהחלטת הממשלה דורשת מאיתנו לבחון את היתכנות החלת החוק באותן 17 או את אותן 17 מועצות אזוריות, לדרג אותן לפי ניקוד הצורך ואת העשר שהן בעלות הציון הגבוה ביותר – לבדוק ולראות היתכנות.

ליאור מזרחי: בתוך העשר הללו נמנית המועצה האזורית שדות נגב וכיוון שבהחלטת הממשלה מספר 566 אנחנו מחייבים לגבי השיטור המועצתי – לתת קדימות למועצה אזורית שבתחומי עוטף עזה, לכן שדות נגב היא על חשבון מועצה מהצפון.

מירב בן ארי: מה שאתה אומר זה שיש פה הצטרפות של שתי החלטות ממשלה.

ליאור מזרחי: נכון.

מירב בן ארי: האחת מבקשת לתת קדימות ליישובי עוטף עזה, אבל היא גם – אותה המועצה שדות נגב, עומדת בתבחינים של החלטת ממשלה מספר 4389.

ליאור מזרחי: אמת, אמת.

ליאור מזרחי: נכון.

ליאור מזרחי: זאת אומרת, אולי קודם היה צריך להתחיל עם ה-4389 ורק אז.

מירב בן ארי: זה נראה לי יותר הגיוני שתתחיל עם ה-4389.

מירב בן ארי: כי זה המהות של השיטור המועצתי.

ליאור מזרחי: נכון.

ליאור מזרחי: אפשר לראות גם ששדות נגב נמנית ברשימת 17 המועצות שבתחומן המשרד לביטחון פנים הפעיל את התוכנית של חיזוק הביטחון הכפרי ואפשר לראות ששדות נגב נמנית ברשימת עשרת המועצות האזוריות שאליהן המשרד פנה ובדק היתכנות השתתפותן בפיילוט ולכן אתם יכולים לראות פה ארבע מועצות בדרום.

מירב בן ארי: ולכן הגעתם לארבע מועצות בדרום ושתיים בצפון.

ליאור מזרחי: נכון, נכון.

ליאור מזרחי: טוב, עניין חשוב מאוד שחשוב לציין פה, זה שכל הנושא של היישוב של הצטרפותן של המועצות אל התוכנית.

מירב בן ארי: תגיד למה כשיש עניין של תקציב אי אפשר לצרף עוד?

ליאור מזרחי: אני לא מכיר משאבים נוספים לטובת הנושא ובאותו המשקל של מה שציינת קודם, זה נכון גם לגבי השיטור העירוני.

ליאור מזרחי: כבר עכשיו נעשית אלינו פנייה גם מצד הרשויות בחברה היהודית וזה בדיוק על אותו המשקל.

ליאור מזרחי: ככל שהמשרד יקבל משאבים נוספים אני מניח ומעריך שיהיה ערוך להתחיל - - -

מירב בן ארי: זה הדבר הכי חשוב עכשיו.

ליאור מזרחי: נכון.

מירב בן ארי: בסדר.

מירב בן ארי: אתה עוד לא אמרת לי כמה זה עולה אבל זה יגיע.

ליאור מזרחי: מיד.

ליאור מזרחי: קודם כל, אני יכול להגיד לך כל מיני מפתחות אבל זה לא.

מירב בן ארי: למה, תגיד לי איך זה שבמעלה יוסף קיבלו את הפיקוד הכי גבוה?

ליאור מזרחי: כשאנחנו מכניסים את הנתונים לתוך המיקסר הזה של הנוסחה אשר הוצגה בשקופית הראשונה הם קיבלו את הציון הגבוה ביותר, בתחומן לצורך העניין, כלוקחים את כל המדדים של הנושא של עבירות איכות חיים, עבירות רכוש, סל עבירות חקלאיות והשגות גבול ועבירות הפער קיבלו את הציון הגבוה ביותר.

מירב בן ארי: מעניין, אוקיי בסדר.

ליאור מזרחי: אני מניח שהמדען הראשי של המשרד לביטחון פנים כמובן, הוא יוכל גם קצת להרחיב.

מירב בן ארי: מי זה במדען הראשי של המשרד?

ליאור מזרחי: גדי פרישמן.

מירב בן ארי: אתה עשית את הנוסחה?

גדי פרישמן: הנוסחה קיימת כבר הרבה זמן, אבל בעיקרון אנחנו עובדים עליה, אנחנו עובדים על הנוסחה.

גדי פרישמן: אני רק אציין שכל הנתונים כאן הם מנורמלים ל-1,000 נפש.

גדי פרישמן: זאת אומרת, אין, לגבי הדירוגים או מידת הצורך אין משמעות לגודל כי אנחנו.

מירב בן ארי: כי זה פר 1,000 נפש.

גדי פרישמן: פר 1,000 נפש.

מירב בן ארי: אז זה אורלי, זה מה שאמרת על הגודל גם במחקר שלכם, נכון?

מירב בן ארי: התייחסת לעניין של הגודל גם במחקר והייתה לך שאלה על זה.

אורלי אלמגור: לא, לא, הייתה שאלה וזה כבר התייחסו לזה קודם.

אורלי אלמגור: זה היה לעניין של איפה בוחרים.

אורלי אלמגור: אנחנו התייחסנו למשהו אחר בעניין המדידה.

מירב בן ארי: כן?

אורלי אלמגור: אנחנו תהינו לגבי שיטת המדידה ולגבי האפקטיביות.

אורלי אלמגור: כי יש בעצם שתי שיטות עיקריות על מנת לבדות אפקטיביות.

אורלי אלמגור: האחת בודקת רשות שיש בה שיטור עירוני או מועצתי ואחת שאין בה שיטאור עירוני או מועצתי ובודקת ואולי לזה את מתכוונת, בודקת איפה המצב יותר טוב ואחד הדברים שהצבענו עליהם הוא שיש בעיה בשיטת המדידה הזאתי לדעתנו כי יש הבדלים במאפיינים של הרשויות השונות כשעושים את הבדיקה ולעומת זאת, השיטה השנייה מדברת על לפני ואחרי.

אורלי אלמגור: אז אם עכשיו הם מדברים על זה שיש את סל העבירות, אז יכול להיות שהדרך לבדוק את האפקטיביות תהיה להתחיל עכשיו עם קו הבסיס הזה של עכשיו שכבר יש להם את העבירות ואם רוצים לבדוק את האפקטיביות ולראות מה קורה עם זה ועוד איקס זמן ולא מה קורה עם זה לעומת רשות, שזה לא היה בעבר.

מירב בן ארי: מה אתה אומר?

מירב בן ארי: שמעת?

מירב בן ארי: המדען, איך קוראים לך שוב רק?

גדי פרישמן: ד"ר גדי פרישמן.

מירב בן ארי: אוקיי, גדי בבקשה.

גדי פרישמן: אני מקבל לחלוטין את הקשיים שמועלים מהבחינה המתודולוגית לביצוע המחקר.

גדי פרישמן: אכן יש קושי לעשות השוואה בין יישוב אחד ליישוב שני וזאת מכיוון שהמאפיינים הם מאפיינים שונים וקשה מאוד למצוא את היישובים בעלי האפיון הזהה.

גדי פרישמן: מצב דני, לייצר מנגנון של מה היה לפ0ני ומה היה אחרי.

אורלי אלמגור: אבל יש לך אותו.

גדי פרישמן: כן, יש לי אותו.

מירב בן ארי: רגע.

אורלי אלמגור: אבל זה המנגנון ששימש אותך לתבחינים.

גדי פרישמן: נכון.

אורלי אלמגור: לכן יש כאן איזה שהוא פער.

אורלי אלמגור: אנחנו גם היה לנו מאוד קשה לקבל את הנתונים לגבי קו הבסיס.

אורלי אלמגור: כשהגשנו את הבקשה הראשונית לפני כשנה.

אורלי אלמגור: אבל עכשיו, על פניו אם הרשויות באמת צורפו על בסיס התבחין של העבירות האלה אז חזקה על המשרד לביטחון פנים שיש לו כרגע את הפירוט של העבירות האלה בכל אחד מן היישובים, כי ככה נקבע הציון שלהם.

אורלי אלמגור: אז אני לא מבינה איך אין את זה.

גדי פרישמן: אני אגיד שאני יכול להרחיב טיפה על כל מטריית המחקר או על כל המעקב המחקרי שאנחנו מבצעים, זו נקודה אחת.

גדי פרישמן: אבל יש לנו עוד נקודות של כיצד אנחנו מייצרים את בחינת האפקטיביות של תוכנית כזאת.

גדי פרישמן: אם זה בנושאים של מחקרים של אפקטיביות בנושא של מחקרי אקלים ארגוני ואם זה בנושא של אנשי מפח ואם זה בנושא של בקרת פרוטוקולים לגבי יעדים לעומת ביצוע ואם זה נושא של עמדות ציבור, זאת אומרת כל המעטפת ואם זה ניתוח של ניתוח של גם עבירות וגם בדיווח ובניתוח של כל המכלול הזה אנחנו יכולים לראות בהחלט את המדדים החיוביים של השיטור העירוני.

גדי פרישמן: אנחנו רואים, כשאנחנו הולכים להשוות נתוני עבירות, אנחנו בניתוחים של העבירות הללו רואים ירידה לאורך השנים בעבירות האלו והעבירות האלו הן עבירות שהמובהקות ביניהן לבין ערים או יישובים או רשויות אחרות היא קשה לביצוע במעורבות סטטיסטית.

גדי פרישמן: אבל אנחנו ממשיכים לעבוד ולנתח את - - -

מירב בן ארי: ראית את המחקר של הממ"מ.

ליאור מזרחי: כן, כן

גדי פרישמן: כן בוודאי.

גדי פרישמן: המחקר של הממ"מ מבוסס רובו ככולו.

מירב בן ארי: על הנתונים שלכם.

גדי פרישמן: על הנתונים שלנו.

ליאור מזרחי: חשוב לציין שהיה שיתוף פעולה, מבחינת המשרד לביטחון פנים לפחות וכמובן אילת, היה שיתוף פעולה מלא עם מחלקת המחקר והמידע של הכנסת.

ליאור מזרחי: לגבי מה שעלה פה קודם, הנתונים החסרים, אז למיטב ידיעתי זה נתונים לא מהתקופה הזו אלא משנים עברו.

אורלי אלמגור: לא, לא, אחורה.

אורלי אלמגור: זה משנים עברו.

מירב בן ארי: הבנתי, אוקיי.

גדי פרישמן: יש פה גם נושא של יישובים שנכנסים לתוכנית ונושא של תאריכים שמאוד מייצר מורכבות ביצירת מתודולוגיה שהיא נכונה.

גדי פרישמן: יש יישובים קטנים, יש ישובים יותר גדולים.

אורלי אלמגור: ולכן בדיוק אתה מחזק את הסיבה של למה אתה לא יכול להשוות בין יישובים שונים ויותר נכון להשוות באותו יישוב.

אורלי אלמגור: כל מה שאתה אמרת עד עכשיו רק מחזק את למה זה צריך להיות לפני ואחרי באותו היישוב ולא בין יישובים שונים.

אורלי אלמגור: כל זה, זה בדיוק מה שכתבנו, רק חשבנו שהדבר וגם ככה למיטב הבנתנו ולאחר התייעצות עם אנשי מקצוע שדיברנו איתם לפני זה, זאת הייתה התפיסה שזה יותר נכון.

גדי פרישמן: אני לא חושב ככה.

מירב בן ארי: אוקיי בואו נמשיך.

מירב בן ארי: אני רוצה רגע להבין גם את עניין הכסף, זה מעניין אותי.

ליאור מזרחי: כן.

ליאור מזרחי: שאלת לגבי הנושא של העלויות?

מירב בן ארי: כן.

ליאור מזרחי: טוב, אז אני דווקא בצד המשטרתי לא רוצה להיכנס לסכומים.

ליאור מזרחי: אני כן רוצה לדבר על התפיסה ואני כן יכול לדבר מבחינת המשרד לביטחון פנים ומבחינת תחום אחריותו.

ליאור מזרחי: אני מזכיר שהמשרד לביטחון פנים כרגולטור וכגורם מתווך בין הרשויות המקומיות לבין משטרת ישראל להפעלת התוכנית בתחומי העירם ובמקרה שלנו המועצות האזוריות, הוא זה שבעצם מקצה את משטרת ישראל, מקצה למשטרה את המשאבים, את כוח האדם ואת האמצעים הנדרשים להעמדת ולפריסת הכוחות בשטח והרשות המקומית או במקרה שלנו המועצה האזורית נדרשת מצידה להעמיד כוח אדם ואמצעים.

ליאור מזרחי: אני אדבר קצת יותר דווקא עכשיו על הצד של.

מירב בן ארי: רגע, אתם ממנים את האמצעיים?

ליאור מזרחי: 42 תקנים גברתי, המשרד לביטחון פנים מתקנן למשטרת ישראל ככוח אדם תוספתי.

ליאור מזרחי: אני מזכיר שכל התוכנית הזאת, שיטור עירוני ומועצתי כמובן זה מדובר פה על כוח אדם תוספתי.

ליאור מזרחי: זה אומר שכשמחליטים להקים יחידה לא פונים למפקד התחנה ואומרים לו "אדוני בוא תפריש מכוח האדם הקיים", אלא אומרים לו "קח כוח אדם תוספתי לטובת המשימה הזו".

ליאור מזרחי: זה לא רק כוח אדם אלא גם משאבים חד פעמיים ושוטפים ואת זה אני ארצה שאגף התכנון של משטרת ישראל ימנה, שיש פה נציגות שלהם.

ליאור מזרחי: אבל עוד לפני כן, אני אומר שהמשרד לביטחון פנים ואפשר לראות את זה בעמודה השמאלית גברתי.

מירב בן ארי: הם לא זוגיים פה, אז איך הם יהיו ביחד?

ליאור מזרחי: על מי את מדברת?

מירב בן ארי: שבע ועוד ארבע זה 11, הם אמורים להיות זוג לא?

ליאור מזרחי: כן, אני מזכיר שאת הכוח הזה אפשר להפעיל בשלוש וורסיות.

ליאור מזרחי: אפשר להפעיל אותו שוטר – שוטר, אפשר להפעיל אותו פקח – פקח.

מירב בן ארי: לא אבל הם ביחד הולכים, בזוג.

ליאור מזרחי: לא, אז אני אומר שאפשר להפעיל אותו בשלוש וורסיות, שוטר – שוטר, שוטר – פקח ופקח – פקח.

ליאור מזרחי: מבחינתנו, ההפעלה האולטימטיבית היא שוטר – פקח, כייוון שהסינרגיה הזו זה המכפיל כוח.

ליאור מזרחי: לשאלת כן, אני רק מזכיר שאלו בני אדם ואלו לא חפצים.

ליאור מזרחי: אחד בחופש ואחד חולה ואחד בהכשרה, אז זה לא בהכרח בכל רגע נתון כל כוח האדם נמצא.

ליאור מזרחי: אבל אני - - -

מירב בן ארי: אז זה מעניין.

מירב בן ארי: הם לא נמצאים ביחד באותו זמן, באותה הרשות.

מירב בן ארי: תמיד - - -

ליאור מזרחי: הם כן נמצאים יחד.

ליאור מזרחי: אחורה, אחרוה גברתי, אני רוצה לחזור איתך אחורה.

מירב בן ארי: כן.

ליאור מזרחי: זה בעצם הייחוד של הכוח הזה.

ליאור מזרחי: שוטרים לצד פקחים שיושבים בקורת גג משותפת.

מירב בן ארי: כן, כן.

ליאור מזרחי: שפועלים, הם עוברים תדריך משותף, ,שיוצאים לפעילות, שתיכננו יחד ראש – במקרה הזה זה מועצה אזורית ומפקד התחנה הטריטוריאלית שכתבו יחד תוכנית העבודה.

מירב בן ארי: אגב, יש להם תחנה?

ליאור מזרחי: יהיה להם מבנה.

מירב בן ארי: יהיה להם מבנה?

ליאור מזרחי: מבנה ייעודי לטובת היחידה שמי שצריך להעמיד אותו בשיטור העירוני זו הרשות המקומית.

מירב בן ארי: הרשות צריכה להקצות מבנה לטובת השיטור.

ליאור מזרחי: הרשות צריכה להקצות מבנה.

מירב בן ארי: זה חלק מהמחויבות שלה?

ליאור מזרחי: נכון והמשרד לביטחון פנים בין היתר, מקצה תקציב ייעודי למשטרת ישראל.

מירב בן ארי: למה?

ליאור מזרחי: לביצוע התאמות נדרשות למשטרת ישראל.

מירב בן ארי: של המבנה לטובת הצרכים.

ליאור מזרחי: תקשורת אבטחה ורעות.

מירב בן ארי: ותגיד, ה-25% של מימון פקחים.

ליאור מזרחי: אוקיי, מה זה?

מירב בן ארי: מה זה?

ליאור מזרחי: מה זה את שואלת אותי, אוקיי.

ליאור מזרחי: אני מזכיר שהחל וגם פה זה על בסיס החלטת ממשלה.

מירב בן ארי: כן?

ליאור מזרחי: החל מאוגוסט 2016, המשרד לביטחון פנים מסייע לרשויות מקומיות, על פי העמידה בתבחינים כמובן – לא לכולן, הוא מסייע להן בנושא של מימון פקחים.

ליאור מזרחי: המימון הזה בשנים עברו ותיכף נשמע גם את השינויים שקרו במהלך הדרך, המימון נע בין 25-35% מעלות שכר הפקחים הכוללת.

מירב בן ארי: במימון של המשרד לביטחון פנים?

ליאור מזרחי: של המשרד לביטחון פנים.

ליאור מזרחי: תשאלי אותי איך קבענו?

ליאור מזרחי: יצרנו איזה שהוא מפתח – עלות מעביד ממוצעת לפקח ופה אתה עושה נוסחה מאוד מאוד פשוטה, כמות הפקחים שהרשות המקומית או המועצה האזורית נדרשת להעמיד לטובת היחידה המלאה, כפול העלות של הפקח ומתוך זה נגזרת של או 25% או 35% שהמשרד לביטחון פנים, על פי כללים שנקבעו מעביר ישירות אל הרשות המקומית או המועצה האזורית .

ליאור מזרחי: כל זה כמובן בכפוף להעמדת כוח האדם, כן?

מירב בן ארי: כן.

ליאור מזרחי: זה גם התמריץ מצידנו.

ליאור מזרחי: א', זה מסייע לרשות המקומית או למועצה האזורית וב', זה עוזר להבטיח את העמדת כוח האדם הדרוש לצורך ההפעלה המיטבית של התוכנית.

מירב בן ארי: אוקיי.

מירב בן ארי: אז בעצם מועצה אזורית היא צריכה לממן 75% מהעלות של הפקחים.

ליאור מזרחי: נכון.

מירב בן ארי: וכל השאר על המשרד לביטחון פנים?

קריאה: ואת ההכשרה.

מירב בן ארי: לא, לא משנה.

מירב בן ארי: 75%.

ליאור מזרחי: 75% לצורך העניין, רשות - - -

מירב בן ארי: כשאתה נותן את השוטרים אלו שוטרי משמר הגבול, שגם ככה המשרד לביטחון פנים מממן.

ליאור מזרחי: נכון ואני מכסה גם את החד פעמי ואת השוטף של השוטרים.

ליאור מזרחי: אני - - - שזה הכסף הגדול פה בעצם.

מירב בן ארי: אז למה בעצם רשות או למה בעצם מועצה אזורית , שהיא צריכה או עמודת בקריטריונים אבל אין לה כסף, למה אני לא יודעת, למה נגיד משרד הפנים לא יתערב?

ליאור מזרחי: א', אני מסכים אבל זה לא נושא הדיון ויש שחלקן מקבלות סיוע כזה או אחר, כפי שציינתי אוקיי?

ליאור מזרחי: ב', אני מסכים עם מה שגברתי ציינה קודם ואנחנו מכירים את זה מפקודת העיריות של חלק מהרשויות המקומיות ואולי גם חלק מהמועצות פה – זה אני לא יודע ולא מכיר, גובות את נושא היטל השמירה, אוקיי?

ליאור מזרחי: שזה גם נועד בין היתר.

ליאור מזרחי: ג', זה מה שראשי רשויות לא אוהבים לדבר, אני השתתפתי בדיון שקיימת בנושא פקודת העיריות, אבל לא רציתי בהקשר הזה.

ליאור מזרחי: הם בוחרים שלא להציג גם שהיחידות הללו – א', מכניסות כסף לקופת העירייה בהטלת דוחות.

מירב בן ארי: כן, בדוחות.

ליאור מזרחי: וב', עצם הנראות, הבולטות והנוכחות של היחידות האלה, המניעה – פעילות המניעה של הפקחים ושל הכוח הזה, הוא כשלעצמו מונע לצורך העניין וונדליזם אשר מושת כהוצאה על הרשות המקומית או על המועצה האזורית, אוקיי?

מירב בן ארי: הבנתי.

מירב בן ארי: אז בעצם המספר פה, נגיד וה-25% של מעלה יוסף.

ליאור מזרחי: כן.

מירב בן ארי: עולה 130,000 ₪ למועצה?

ליאור מזרחי: זאת אומרת שהיא צריכה דווקא, יש פה דוגמא דווקא קלאסית ופשוטה להבנה.

מירב בן ארי: אוקיי, כן?

ליאור מזרחי: המועצה האזורית מעלה יוסף נגיד אם היא נדרשת להעמיד ארבעה פקחים, אז היא מקבלת מהמשרד לביטחון פנים בעצם מימון של פקח אחד.

מירב בן ארי: נכון, כמו שהבנתי, זה ה-25%.

ליאור מזרחי: נכון, כן 25%.

מירב בן ארי: אז זה מה שעולה פקח?

ליאור מזרחי: כן.

ליאור מזרחי: עלות ממוצעת, עולת מעביד ממוצעת של פקח במדינת ישראל, אני ככה אומר עוד הפעם – יכול להיות שתתני לי דוגמאות שבמקומות מסוימים ולצורך העניין בתל אביב הוא עולה הרבה יותר.

ליאור מזרחי: אבל העלות הממוצעת, עלות מעביד ממוצעת להעסקת פקח בשיטור העירוני היא 130,000 ₪ בשנה.

מירב בן ארי: אוקיי, בסדר.

מירב בן ארי: הלאה מה הבא?

ליאור מזרחי: השקף האחרון מבחינתנו, שזה בעצם קצת מנתח.

ליאור מזרחי: אמרתי קודם וזה עלה פה, אז אני מחדד ואומר שגיבוש הרשימה – רשימת המועצות האזוריות, כפי שנדרש במסגרת החוק לניהול האכיפה, עבר וקיבל את אישור והסכמתה של שרת הפנים.

ליאור מזרחי: זה נאמר פה ואני מחדד את זה כי זה חשוב.

ליאור מזרחי: זאת אומרת, זה לא נעשה.

מירב בן ארי: לא, אבל כשאתה התחלת היא לא הייתה בכלל שרה לא?

מירב בן ארי: מה קשור?

ליאור מזרחי: לא, כשאנחנו מדברים על ציר הזמן בשנת 2018.

מירב בן ארי: כן נו היא לא הייתה השרה אז.

ליאור מזרחי: קיבלנו, השר הקודם קיבל את הסכמתו של שר הפנים היוצא וכשהתחלפה הממשלה, התבקשנו על ידי הייעוץ המשפטי לחדש את האישור וכך היה.

מירב בן ארי: לחדש את האישור, הבנתי.

מירב בן ארי: אבל זה מאז שנת 2018 מתגלגל.

ליאור מזרחי: זה משנת 2018 מתגלגל.

ליאור מזרחי: אני מזכיר שבחירות, תקציב ועוד כל מיני דברים שמנעו את ההתקדמות ויישום הפיילוט הזה.

מירב בן ארי: כן, כן.

מירב בן ארי: זה תקע את זה.

מירב בן ארי: כן, כל המדינה הייתה תקועה.

ליאור מזרחי: כן, כן.

ליאור מזרחי: פה אנחנו רואים, בעצם פה בגדול אנחנו יכולים לראות את ציר הזמן.

מירב בן ארי: אז איפה אתה על החץ?

ליאור מזרחי: אנחנו כבר ברובריקה הרביעית.

ליאור מזרחי: ההתכנסות שלנו היום זה כבר הרובריקה הרביעית, ככל שנקבל את אישורך ואת אישור הוועדה וככל שהוועדה תוסיף את ששת המועצות האזוריות לחוק ולתוספת הראשונה לחוק.

מירב בן ארי: כן, כן.

ליאור מזרחי: רשאי ויכול המשרד לביטחון פנים לקיים ולקדם את נושא דיוני ההתנעה, אותו דיון ראשוני ורשמי, שבו המנהלת ואני מציגים בפני ראש המועצה ובפני בעלי העניין במועצה האזורית ובמשטרת ישראל את עיקרי התוכנית, מסבירים על התוכנית ומכנסים את המועצה האזורית ואת משטרת ישראל ללוחות זמנים שמבחינתנו ואני רץ בכוונה לקצה, מבחינתנו זו בעצם הגדרתה של היחידה כיחידה מבצעית ופה בעצם לא מסתיים החלק, זה חשוב מאוד לומר, פה לא מסתיים החלק של המשרד לביטחון פנים והמנהלת.

ליאור מזרחי: אנחנו לא, התפקיד שלנו - המנהלת הוא לא רק להקים יחידות, התפקיד שלנו הוא גם ללוות, לבצע מעקב ובקרה אחר התנהלותן של היחידות ועמיתן בחוק.

ליאור מזרחי: גם בהיבט המשטרתי וגם בהיבט העירוני, לוודא שמנגנוני הניהול של היחידות מופעלים על בסיס תפיסת ההפעלה.

ליאור מזרחי: אני מזכיר שכל הכוח הזה ולא נגענו בזה, כן?

ליאור מזרחי: זה נושא לדיון בפני עצמו, כל הכוח הזה, מעבר לזה שהוא פועל על בסיס חוק, הוא פועל על בסיס תפיסת הפעלה שנכתבה ותוקפה על ידי המשרד לביטחון פנים ומשטרת ישראל, שמגדירים בצורה מאוד מאוד פרטנית את תחום העיסוק של היחידות הללו.

ליאור מזרחי: עלה פה קודם ובצדק, ככל שאנחנו נדרש וככל שיעלה צורך, ככל מהתוצרים וככל מהתובנות שיעלו בעקבות הפיילוט – ככל שנדרש אנחנו נדע להסדיר שינויים או התאמות כאלו ואחרות גם לטובת המועצות האזוריות.

ליאור מזרחי: עלה פה קודם ובזה מבחינתי אני אסיים, עלה פה הנושא של הפיכת הוראת השעה לחוק של קבע.

מירב בן ארי: הפיכת הוראת השעה.

ליאור מזרחי: כן.

ליאור מזרחי: אני גברתי, אני מלווה את התוכנית מזה כשמונה שנים, אני מרגיש שליחות עצומה ואין לי ספק שאנחנו מה שנקרא עברנו כבר את נקודת האל חזור.

ליאור מזרחי: אני לא בצד המשטרתי ולא בצד העירוני, בצד המשטרתי הבכיר ביותר ישנם מפכ"ל, ספק, מפקדים, תחנות.

ליאור מזרחי: בצד העירוני – שלטון מקומי, פורום ה-15, ראשי ערים, מנכ"לים, מנהלי אגפים.

ליאור מזרחי: שמישהו יבוא ויגיד שהתוכנית הזאת מיותר והיא לא צריכה להתקיים או שאנחנו לא צריכים אותה.

ליאור מזרחי: אין לי ספק.

מירב בן ארי: לא זה ברור, בזה אין שאלה לנחיצות של התוכנית.

ליאור מזרחי: כן.

ליאור מזרחי: אין לי ספק גם ואני אומר את זה מניסיון שלי מפעמים קודמות, שהפיכת הוראת השעה לחוק של קבע נפלה מכל מיני טעמים שלא ניכנס אליהם כעת, אני חושב שבשלה העת להפיכת הוראת השעה לחוק של קבע.

מירב בן ארי: של החוק עצמו, בסדר.

ליאור מזרחי: של החוק עצמו ויפה שעה אחת קודם.

מירב בן ארי: בסדר אל תדאג.

מירב בן ארי: עשינו את זה גם בשבוע שעבר איתן ואני גם בעניין הזה של, כאילו אני כל הזמן זה.

מירב בן ארי: אבל אגם בנושא הזה של השיטור.

ליאור מזרחי: את מדברת על פקודת העיריות.

מירב בן ארי: יפה, אז פקודת העיריות הפכנו אותה גם להוראת קבע.

מירב בן ארי: אין יותר הוראת שעה.

ליאור מזרחי: נכון.

ליאור מזרחי: נכון.

מירב בן ארי: זהו, לא יבואו יותר כל שנה להתדפק על הדלת ואתמול הצבענו על זה בקריאה שנייה ושלישית.

מירב בן ארי: זה נגמר.

מירב בן ארי: אני תביא את זה לפה, אתה אדם רציני, רואים.

מירב בן ארי: רואים גם את ההבדל שאתה מכיר את זה, לא סתם אתה אומר שאתה שמונה שנים.

מירב בן ארי: רואים את ההבדל בין, באמת.

מירב בן ארי: יש לי ניסיון פרלמנטרי ונראה שאתה שולט בחומר.

מירב בן ארי: תביא, הוועדה הזאת פתוחה בשבילכם, תביא את זה ונקדם את זה, נעשה כאן דיון ואם צריך ובשלה העת כמו שאתה אומר - נהפוך את החוק להוראת קבע.

מירב בן ארי: רק שלא נחכה ליוני, שאמרת שכבר אין לך בעיה להביא אותו.

ליאור מזרחי: אין לנו כל כוונה כזו.

ליאור מזרחי: דרך אגב, אני חושב שגם חלק, לא חלק אבל בזמנו העבודה של מחלקת המחקר והמידע של הכנסת נבעה כחלק מהצורך של הוועדה דאז, ללמוד ולהכיר טוב יותר את התוכנית, את תוצריה ואת תפוקותייה ואני חושב שהדברים מדברים בעד עצמם.

מירב בן ארי: כן, כן זה נכון.

ליאור מזרחי: אמר ניר בתחילת דבריו, החזון שלי ושלנו כמשרד הוא באמת להרחיב את התוכנית גם בהיבט של השיטור העירוני וגם בהיבט של השיטור המועצתי ככל שניתן, כמובן במסגרת התציבים שיוקצו לטובת הנושא.

ליאור מזרחי: עד כאן.

אילת לוי נחום: יש לי שתי בקשות.

אילת לוי נחום: אני אגיד את שתיהן ואז.

אילת לוי נחום: אחת, אם תוכלו להרחיב על הנושא הזה של למה משמר הגבול, כי אני מזכירה שהחוק של השיטור העירוני ראה, לפחות בשנים הראשונות שלו שוטר מהמשטרה הכחולה, אני מניחה שזו התאמה למודל של המועצות האזוריות כל הנושא של משמר הגבול, אבל תסבירו את זה.

אילת לוי נחום: השאלה השנייה שלי היא, האם הייתה מועצה אזורית שבגלל איזו שהיא בעיה תקציבית ביקשה מכם, מהמשרד לביטחון פנים כן להשתתף בחלק של הפקחים וסורבה מאיזו שהיא סיבה?

אילת לוי נחום: זאת אומרת האם זה רק עניין של מימון נוסף, משהו שהיה אפשר לפתור אותו ולהכניס עוד מועצות אזוריות לפיילוט.

אילת לוי נחום: ההערה האחרונה היא אם כבר הזכרת את החוק של הקבע וזה כשזה יובא לדיון בוועדה, כמובן שהחוק יצטרך להשתנות ולהתאים את עצמו למודל של קבע, מכיוון שאני מזכירה לוועדה שהחוק התחיל מ-12 רשויות מקומיות, הדיווחים יצטרכו להשתנות בהתאם לבקשה שלכם להפוך את זה להוראה של קבע ואנחנו, דיה – אני לא יודעת אם זו צרה אבל דיה לדבר עלך זה בזמן המתאים.

אילת לוי נחום: אז אם אפשר רק מענה על שתי השאלות.

ליאור מזרחי: בשמחה.

ליאור מזרחי: אז לגבי השאלה הראשונה – למה משמר הגבול.

ליאור מזרחי: אני מזכיר שבציר הזמן, כשאני חוזר כמה שנים טובות אחורה, כשהתחלנו לדבר על הנושא הזה ולנסות לקדם, גם באמצעות החלטות הממשלה.

ליאור מזרחי: ההחלטה של מה שנקרא מי יפעיל את הכוח בתוך משטרת ישראל נתונה הסמכות לקבוע את זה למפכ"ל משטרת ישראל, מפכ"ל משטרת ישראל – לא הנוכחי, אלא קודמו, המפכ"ל דאז ולא ממלא מקומו אלא רוני אלשיך, קבע שמי שימלא ומי שיבצע את הפיילוט הזה של שיטור מועצתי תהיה דווקא המשטרה הכחולה.

ליאור מזרחי: זאת אומרת, כשאני חוזר לתחילת הדרך דובר על משמר הגבול, בכניסתו לתפקיד של המפכ"ל דאז – רוני אלשיך, הוא אמר שזו תהיה המשטרה הכחולה ועם כניסתו לתפקיד של מפכ"ל המשטרה הנוכחי – יעקב שבתאי, הוחלט על העברת תחום הטיפול למשמר הגבול.

ליאור מזרחי: לשאלתך ויש פה גם היגיון, אני מזכיר שמי שאמון על האכיפה בהיבט המשטרתי במרחב הכפרי הם משמר הגבול ומכאן שהוא מצא לנכון לעבות את כוחות משמר הגבול שממילא פועלים בשטח.

ליאור מזרחי: אני מזכיר וזה עלה פה גם במסגרת הוועדה בדיונים אחרים וקודמים, שיתוף הפעולה שהתקיים וזה בעצם מבחינתנו איזו שהיא שאיפה של כולנו, חיזוק שיתוף הפעולה בין המתנדבים המתמיד לבין היחידות הללו, הכל נסוב סביב משמר הגבול ומכאן, אני מניח שזה היה שיקול הדעת שמשמר הגבול יהיו אלו.

ליאור מזרחי: השאלה הנוספת שלך הייתה לגבי מועצה אזורית או האם הייתה מועצה אזורית שפנתה והציגה קושי כלכלי ובקשה לסיוע, אז לא.

ליאור מזרחי: לא הייתה בקשה כזו.

ליאור מזרחי: אני, כחלק מהערבות שלי הבאתי איתי את עשרת התשובות מהמועצות האזוריות ואת ההתכתבות עם התשובות שקיבלנו.

ליאור מזרחי: כן היו, זאת אומרת במענים היו מועצות שהציגו קושי כלכלי אבל לא הייתה התדיינות בין המשרד לביטחון פנים לבין מועצה אזורית כזו או אחרת לגבי הרחבת הסיוע הכספי.

ליאור מזרחי: אני מזכיר גם ואמנם זה לפני, זה טרום החלטת הממשלה הזו האחרונה שהנושא של הסיוע הכספי בשיטור העירוני לרשויות המקומיות ובהקשר הזה למועצות האזוריות, זה לא משהו שהוא מתחילת ההליך.

ליאור מזרחי: זה לא מאז שנת 2011, בל נשכח.

ליאור מזרחי: זה משהו שהתחיל, היישום שלו יותר נכון התחיל רק בתחילת שנת 2017.

מירב בן ארי: בסדר.

מירב בן ארי: אני רוצה להתקדם.

מירב בן ארי: אני חושבת שזה צריך להיות משמר הגבול ובכלל אין לי פה שאלה.

מירב בן ארי: אם יש מישהו שצריך לנהל את האירוע הזה זה רק משמר הגבול.

מירב בן ארי: יש עוד מישהו במשרד לביטחון פנים שרוצה להעיר משהו?

ליאור מזרחי: את שאלת לגבי העלויות ולגבי עלויות המשטרה אז אם את רוצה יש פה את - - -

מירב בן ארי: לא.

מירב בן ארי: אני רציתי לדעת כמה עולה למועצה.

ליאור מזרחי: אז אמרתי.

מירב בן ארי: אמרת.

ליאור מזרחי: זה 130,000 ₪ כפול - - -

מירב בן ארי: כן, כן, כפול מספר הפקחים, 25%.

ליאור מזרחי: ושהמועצה נדרשת להעמיד את כל המבנה, הרכב.

מירב בן ארי: הבנתי.

מירב בן ארי: לא, לא, עניתם לי על זה.

ליאור מזרחי: אז אחלה.

מירב בן ארי: כן.

מירב בן ארי: שי, בבקשה.

שי חג'ג': בוקר טוב.

שי חג'ג': קודם כל תודה רבה לך גברתי יושבת הראש על הדיון החשוב הזה והמהיר.

שי חג'ג': היית איתנו אתמול בכנס של הביטחון במרחב הכפרי ושמעת על כל הבעיות שישנן במרחב הכפרי.

שי חג'ג': אני חושב שבאמת הגיע הזמן, מאז שנת 2017 אנחנו מדברים על העניין הזה והגיע הזמן להוציא את זה לפועל ואני שמח שבאמת השר לביטחון פנים לקח את זה על עצמו ואנחנו בעזרת השם נתחיל עם הפיילוט הזה בתחילת שנת 2022.

שי חג'ג': לגבי השאלה למה משמר הגבול, כי גם אתמול ראינו את זה – משמר הגבול מכיר את המרחב הכפרי יותר טוב מכל שוטר אחר ויש לו יכולת להפעיל את המתנדבים, המתמידים שלנו, שמכירים את השטח טוב יותר מכל שוטר כחול אחר וזאת מפלי חלילה לפגוע במשטרה הכחולה שאותה אנחנו מאוד מעריכים ואוהבים.

שי חג'ג': אז נותר לי באמת רק לברך ולבקש שבאמת העניין הזה יצא לפועל.

מירב בן ארי: תגיד שי, אם ינואר 2022 זה שבוע הבא, כן?

מירב בן ארי: אז איך אתם, כדי באמת שעוד חצי שנה נבוא ונדבר על זה, איך אתה כבר ערוך מחר בבוקר להתחיל?

מירב בן ארי: כי זה מחר, זה ליטרלי מחר.

מירב בן ארי: אתה צריך מבנה, אתה גם מאחת המועצות שנבחרו.

מירב בן ארי: אתה צריך מבנה, לגייס אנשים, להכשיר, מתי תספיקו?

שי חג'ג': אז יש לנו מבנה ואנחנו, ברגע שנקבל את האישור הסופי, אנחנו.

מירב בן ארי: יש לך מבנה שכבר הקצית לטובת האירוע הזה?

שי חג'ג': כן.

מירב בן ארי: וכל ששת המועצות האזוריות כמוך?

שי חג'ג': כן ויש לנו, את תזכרי תמיד שיש לנו חמ"ל בכל מועצה, שיכול לשמש בטח כמבנה זמני בכל המקומות שצריך וזה למי שלא נערך מספיק.

מירב בן ארי: נכון.

שי חג'ג': הכי חשוב באמת זה קליטת כוח אדם וברגע שנקבל את האישור אנחנו נוציא מכרז, נקלוט את כוח האדם ואנחנו יותר ממצפים להתחיל כבר את הפיילוט הזה, התושבים שלנו מצפים לזה, אנחנו חייבים להחזיר את תחושת הביטחון האישי לתושבים שלנו.

שי חג'ג': דיברנו על זה גם אתמול, אנחנו יכולים להשקיע בחינוך ובעולם שלם, אבל אם אין ביטחון אישי לא עשינו שום דבר, בטח במרחבים ענקיים כמו המועצות האזוריות, שזה 85% משטח מדינת ישראל.

שי חג'ג': אני מאוד מקווה שהפיילוט הזה יצליח ונחיל אותו לגבי כל המועצות האזוריות בארץ, כי באמת הגיע הזמן.

מירב בן ארי: תודה רבה שי.

מירב בן ארי: זה חושב מאוד, שגם אתה וגם חמשת המועצות הנוספות, הן צריכות להיות ממש מוכנות ברמה של ללחוץ על המחשב ולהוציא את המכרז.

מירב בן ארי: כי חבל שהשקיעו כל כך הרבה כסף ותקציב והוא לא ינוצל, בטח כשהמצב כל כך מורכב במועצות האזוריות שלכם.

מירב בן ארי: אז אני סמוכה ובטוחה שאתה כבר מבין את גודל האירוע עכשיו על מנת להתחיל אותו.

מירב בן ארי: תודה רבה שי חג'ג'.

מירב בן ארי: עכשיו יש לי גם את ראש מועצת זבולון, עמוס נצר, שמה שנגיד זה שהוא כן רצה אבל לא זכה.

מירב בן ארי: אז עמוס אתה איתנו?

עמוס נצר: כן אני אתכם.

עמוס נצר: תודה רבה על פגישה ועל ההזדמנות, תודה לכולכם.

עמוס נצר: שי מכיר אותי טוב ואת המועצה שלנו טוב.

עמוס נצר: אני לא אדבר כנגד מועצות אחרות שזכו.

מירב בן ארי: לא, חלילה.

עמוס נצר: בוודאי שלא.

עמוס נצר: המועצה שלנו מכבדת את כולם והכל וכפי שנאמר והכל חשוב בכל מועצה ומועצה, המועצה שלנו היא בעייתית ביותר מבחינת הפשע, גם פשיעה חקלאית, גם פרוטקשן וגם מקרי אלימות קשים ביותר.

מירב בן ארי: גם, אתה יודע במה נזכרתי גם?

מירב בן ארי: שגם בשומר חומות הייתם נצורים שם, לא?

עמוס נצר: היו לנו גם בעיות במבצע שומר חומות, אבל יש לנו בשלוש השנים האחרונות שמונה מקרי רצח, האחרון היה כשתושב המתין בצ'ק פוסט לפני כשבועיים ומאז היישוב למעשה בעוצר, אין יוצא ואין בא, אנשים לא יוצאים מהבתים, מערכת החינוך סגורה שם וישנה מתיחות עצומה בכפר.

עמוס נצר: המשטרה מכירה את הכפר הזה היטב לצערי מכיוון שהוא גם מייצג פשע מחוץ לכפר וגם פה באזור ואנחנו פנינו לראות, בהמלצת המשטרה לעוד חלק מהמועצות היום ומאוד הופתעתי שאנחנו לא ברשימה ואני, הבקשה שלי היא פשוטה, להצטרף לרשימה.

עמוס נצר: יש לנו, למועצה, את כל הסטטיסטיקות ואת כל החומרים ומה שקורה.

עמוס נצר: אבל אני רוצה להגיד לצד זה עוד משפט אחד נוסף, לא הכל הוא בסטטיסטיקה.

עמוס נצר: יש דברים שגם לא רשומים בסטטיסטיקות, אבל מי שחי במקום ונמצא במקום מכיר ויודע אותם – כמו יריות מידי ערב, שמשפיעות על ישובים מסביב כמו רכסים, נופית, טבעון והנושא דלנו מוכר היטב גם למשטרה ולא רק למשטרה.

עמוס נצר: אני מדבר באמת על מקרים, על מצב קיצוני של אלימות ושל חשש להמשך האלימות ולמקרים שיכולים להיות חס וחלילה, כמו שקרה באום אל פאחם שזה יוצא משליטה ולכן, אני לא רוצה לצייר את הדברים בצורה דרמטית, אלא בדיוק כמו שהם.

עמוס נצר: אני מבקש שיישקל בשנית להוסיף אותנו לחלק מהפיילוט הזה.

עמוס נצר: יש לנו נקודת משטרה באבטין ואנחנו ערוכים.

עמוס נצר: אני שמעתי את השאלות לנושא הזה.

עמוס נצר: יש לנו את הכספים לתוכנית הזו, אנחנו רק צריכים את המנוף להצטרף לתוכנית ואני בטוח שזה יביא שינוי מאוד מאוד משמעותי במועצה שלנו, במיוחד סביב הכפר אבטין, זאת אומרת זאת התשובה המתאימה לנו וכך גם לדעת המשטרה עד כה.

מירב בן ארי: תודה, תודה רבה עמוס.

ליאור מזרחי: ליאור, מה עושים בסיטואציה כזאת, כשיש מועצה אזורית שרוצה ושסובלת באופן קבוע, אני יודעת כמו המקרה של המועצה הזאתי?

ליאור מזרחי: מה אפשר לעשות, כאילו גם הרי יש עוד ראש מועצה כמו עמוס?

ליאור מזרחי: זאת אומרת מי הגיע נגיד למספר שבע בשכלול?

ליאור מזרחי: סתם זה מעניין אותי, יש לך פה את הנתונים?

ליאור מזרחי: כאילו שגם יש להם את הכסף וגם מתוך העשר, אוקיי אחרי ה-7-8-9, הם אמרו שהם לא רוצים.

ליאור מזרחי: אוקיי אבל ב-17 הבאות נגיד, הוא היה?

ליאור מזרחי: בדיוק, זאת אומרת מבחינת הסדר לצורך העניין הן היו הבאות בתור, אוקיי?

מירב בן ארי: אה הנה אני רואה, הוא ממש.

ליאור מזרחי: כן, הוא מספר 12 ואני מסכים, זאת אומרת אליו לא נעשתה פנייה.

ליאור מזרחי: עכשיו לשאלת גברתי וזה דרך אגב דומה גם לשיטור העירוני.

מירב בן ארי: גם במגידו, גם הייתי אצלם ויש להם גם קושי ענק שם, במועצה האזורית מגידו.

מירב בן ארי: גם שם יש פשיעה.

ליאור מזרחי: אני אומר גברתי ואני מעדיף שלא להיכנס לשם של מועצה אזורית או לשם של עיר.

מירב בן ארי: לא, הם ב-17 מועצות שלך, אני קוראת מפה.

מירב בן ארי: אני לא המצאתי אותן.

מירב בן ארי: אני רואה את המועצות האזוריות שממוקמות במספרים 11 ו-12.

ליאור מזרחי: אחלה, לא אני לוקח את השאלה שלך ואני דווקא מסב אותה אל השיטור העירוני ולניסיון המצטבר שלנו ואני מניח, את נגעת בזה קודם בדברייך או בין דברייך, גם פונות אלינו אינספור רשויות ואני אומר לך, אני לא זכורה לי כזו כמות של פנייה מצד ראשי שרשויות מקומיות שפועלות בתוכנית, שפונות לשר לביטחון פנים ומבקשות להגדיל את סדר הכוחות תוך התחייבות מצידן בהתאמה להגדיל את כוח האדם שכבר פועלות וזה מצד ראשי רשויות שעומדות בקריטריונים ומבקשות באופן מיידי להצטרף וגם מצד ראשי רשויות מקומיות שבכלל לא עומדות בקריטריונים לצורך העניין וגם פה בשיטור המועצתי אני מניח שם אנחנו נפנה לכל ה-17 מועצות כל אחת תציג פה צורך.

מירב בן ארי: לא אבל הנה, אמרת שארבעה מועצות אזוריות אמרו שהן לא יכולות.

ליאור מזרחי: כן אבל אני מניח, זאת אומרת אני מניח שאם מחר בבוקר נבדוק איתן ונגיד שאנחנו מסייעים בעוד איזו שהיא צורה כזו או אחרת הוא יגיד לך "כן אני רוצה, אני צריך.

ליאור מזרחי: " כולם, זאת אומרת אם אנחנו נבדוק את כל ה-17 כל אחד מצידו יבוא ויאמר שהוא צריך.

ליאור מזרחי: בסופו של יום - - -

מירב בן ארי: לא, אבל למה אני שואלת, כי אם רגע.

ליאור מזרחי: כן.

מירב בן ארי: הרי אתם פניתם לעשר מועצות.

ליאור מזרחי: נכון, כך קובע החוק, החלטת הממשלה סליחה.

מירב בן ארי: אבל הכנסתם רק שש.

ליאור מזרחי: כן נו זה במסגרת המשאבים שניתנו לנו.

מירב בן ארי: אם הארבעה כאן היו אומרים שהם או אם ראשי המועצות כאן היו אומרים שהם יכולים, הייתם מכניסים אותם?

ליאור מזרחי: אם היו לנו שמשאבים והיינו בוחנים שוב את ניקוד הצורך בכל שאר הרשימה והייתה נמצאת מי מבניהן שעומדת מבחינת הסדר, אז בוודאי שכן.

ליאור מזרחי: מה אני אומר דרך אגב, נכון גם לגבי השיטור העירוני ואני מניח שגם כן זה הגיע אלייך.

ליאור מזרחי: גם מצד ראשי רשויות שאומרות "רגע גם אנחנו רוצות".

מירב בן ארי: הגיע, ברור שהגיע אליי.

ליאור מזרחי: אבל בסוף, מבחינתנו כמשרד ובשורה האחרונה מה שנקרא, יש או אין את המשאבים.

ליאור מזרחי: אני לא נפגש עם ראשי רשויות מקומיות ומבטיח להם בזמן שאין באמתחתי מה להציע ואני מציע או אני מתחייב להעמדת כוח אדם באמצעים משטרתיים.

מירב בן ארי: ברור, ברור.

מירב בן ארי: טוב זה מאוד מתסכל אבל, בעיקר בגלל המצב ובגלל שזו שנה כזו קריטית ובטח למועצות שסובלות באופן יום יומי מהפשיעה הזו.

ליאור מזרחי: עכשיו יכולת לשאול אותי.

ליאור מזרחי: גברתי, יכולת לשאול אותי "רגע אז אולי יצא לך משאבים שקיבלתנו, אז בוא נחלק אותו ליותר ישובים.

ליאור מזרחי: "

מירב בן ארי: אבל אז כל מועצה תצטרך לשים יותר כסף.

ליאור מזרחי: גם וגם פחות אפקטיבי, כי כבר עכשיו ובצדק עלתה השאלה של אם עשינו את החישוב או את ההתאמה, האם סדר כוחות של 11 אנשי צוות מתאימים לסדרי גודל ולשטחים כאלה נרחבים.

ליאור מזרחי: את זה אני מניח שאנחנו נסיק במהלך הפעילות שלנו וכחלק מהדברים.

מירב בן ארי: בעצם מי עושה לכם מדידה והערכה של התוכנית?

ליאור מזרחי: מחלקת המחקר של המשרד לביטחון פנים.

ליאור מזרחי: דרך אגב זה מופיע בחוק, גברתי.

מירב בן ארי: יפה.

מירב בן ארי: אז אני רק מה שאני מוטרדת זה איך זה, כאילו זה מחר בבוקר.

ליאור מזרחי: אז ממה את מוטרדת?

ליאור מזרחי: מבחינת מה ששאלת?

מירב בן ארי: שהם מוכנים לגיוס כוח אדם.

ליאור מזרחי: אז אמרתי קודם ואני חוזר על דבריי ואומר.

מירב בן ארי: טוב אז אני רוצה שבעוד כחודשיים אנחנו, כשבעזרת השם אתה תביא את החוקר ותגיד לנו מה קורה.

ליאור מזרחי: בוודאי.

מירב בן ארי: אני רוצה לדעת כמה גויסו, אני רוצה לדעת כמה שוטרים וכמה פקחים.

מירב בן ארי: אולי צריך, אולי אני רק מציעה – אני לא יודעת אם כבר חשבתם על זה, שאם תוך שלושה חודשים אני לא יודעת, רשות לא מעמידה את כוח האדם, אז אולי להעביר את הפיילוט לרשות אחרת שאומרת "אני מוכנה" ולא לבזבז את הכסף.

מירב בן ארי: כי גם ככה בשנת 2023, כמו שסגל אמר, אתם רוצים להכפיל.

מירב בן ארי: אז אני חושבת שכדאי אולי שאנחנו נעשה איזה שהוא מעקב.

ליאור מזרחי: אז צריך פשוט להיכנס - - -

מירב בן ארי: גם שגם המועצות יידעו שאנחנו בודקים אותן.

ליאור מזרחי: בהחלט, זה כחלק מניסיון מצטבר שלנו.

מירב בן ארי: כן.

ליאור מזרחי: אני ציינתי כבר קודם שבמסגרת דיון ההתנעה, שבו בעצם לראשונה בצורה רשמית ופורמלית אני, אנחנו, מגיעים אל המועצה האזורית ופורסים בפנייה את משנתנו ואת עיקרי התוכנית.

ליאור מזרחי: אנחנו מכניסים את כולם, גם את הצד ה"עירוני", המועצתי וגם את הצד המשטרתי ללוחות הזמנים.

ליאור מזרחי: אבל חשוב שתדעי ונגעת בזה קודם בין דברייך, יש וזה כחלק מהשוני שעלה פה.

ליאור מזרחי: יש מה שנקרא "משכי זמן" לאיתור, גיוס, השמה והכשרה.

מירב בן ארי: לא, לא אמרתי – זה אין בעיה.

מירב בן ארי: אני לא אמרתי בעוד יומיים.

מירב בן ארי: אני גם יודעת שאם אני לצורך העניין הייתי ראש הרשות ואני יודעת שזכיתי, אז אני בוודאי כבר הייתי מכינה הכל ורק לוחצת על האנטר מחר בבוקר או היום, זה ברור לי.

מירב בן ארי: אבל אני, יש כאן ראשי מועצה שאני מכירה אותם ושהם אנשים מאוד מאוד חרוצים ואני סמוכה ובטוחה שהאינטרס שלהם הוא מעל לאינטרס של כל מי שיושב פה ועדיין, אני רוצה בחודש מרץ לבוא ביחד.

מירב בן ארי: אתה תבוא עם סגל ועם מי שצריך ותתנו לנו איזה שהוא דיווח.

מירב בן ארי: גם שראשי המועצה ששומעים ידעו שהוועדה לביטחון פנים מוודא שהתהליך הזה יוצא לדרך כאילו.

מירב בן ארי: דבר ראשון הוא קריטי ודבר שני באמת כאילו זה התפקיד שלנו, לפקח.

ליאור מזרחי: מקובל ומתבקש, בהחלט.

ליאור מזרחי: אנחנו מבחינתנו יש לנו שוב, יש לנו ניסיון מצטבר לשמחתנו יש לנו וברור לנו, איך היינו אומרים את זה "רק לצורך הדוגמא", באמת לא כי אני נותן, אבל לא חוכמה להקים שיטור במקום חזקה שכזה, החוכמה או הצורך הוא דווקא ממקום שקשה וחלש.

ליאור מזרחי: בעבר היו לנו סבלנות וסובלנות רבה, מצד שני כפי שאמרת ובצדק, אנחנו כן רוצים לראות את הרצינות מצד המועצה באמת לצורך הצטרפותה, העמדת הכוח אדם והאמצעים הדרושים.

ליאור מזרחי: ככל שהיא לא תעמוד בלוחות זמנים, נביא את זה לידיעת הוועדה אם חלילה לצורך מה שאנחנו לא שואפים ולא רוצים שיקרה.

ליאור מזרחי: נדע כך גם להתנות את זה בלוחות זמנים שאם לא עוברים הלאה.

מירב בן ארי: בלוחות זמנים, כן חד משמעית.

מירב בן ארי: כן כי באמת יש פה הרבה שרוצים אבל מה לעשות?

מירב בן ארי: לא כולם מצליחים.

מירב בן ארי: כן, טוב.

מירב בן ארי: אז מהמשרד לביטחון פנים אנחנו שמענו, ראשי רשויות אנחנו שמענו.

מירב בן ארי: אני נותנת לשני ארגונים חברתיים ואנחנו נתחיל בהקראה.

מירב בן ארי: אז נתחיל עם איילו לוריא מהאגודה לזכויות האזרח שביקש לדבר ולאחר מכן מיכל זליקוביץ' מפורום קהלת, בסדר?

מירב בן ארי: שניכם, בבקשה.

אייל לוריא: כן, תודה רבה יושבת ראש הוועדה.

מירב בן ארי: אני שאלתי את המשרד לביטחון פנים אם יש עוד מישהו שרוצה להגיד משהו?

מירב בן ארי: אה בסדר כולכם דיברתם.

מירב בן ארי: בבקשה אייל, אנחנו איתך.

אייל לוריא: נהדר.

אייל לוריא: אז כמה דברים מאוד בקצרה.

אייל לוריא: אני חושב שחלק מהדברים עלו כאן.

אייל לוריא: אנחנו כן חשוב לנו, באגודה לזכויות האזרח, אני מהמחלקה המשפטית שם.

אייל לוריא: חשוב לנו להציג מעט ביקורתיות על ההרחבה המוצעת כאן שהיא חורגת כמו שנראה לנו באופן קיצוני מהתכלית המקורי של חוק השיטור העירוני, אשר נוגעת לעבירות הרבה יותר קטנות ופשוטות, עבירות איכות חיים ולא לעבירות מורכבות כמו פשיעה חקלאית.

אייל לוריא: אנחנו מזכירים שבעצם מדובר בסוג של הפרטה של המשטרה.

אייל לוריא: אנחנו מאמינים שאם יש צורך ברשויות המקומיות האלה לחזק את מערכת אכיפת החוק, זו דרך המלך כדי לחזק ישירות את המשטרה ולא לתת סמכויות מהצד, במיוחד כשמדובר בפקחים, שכמו שעולה גם מהדוח – מדובר באנשים שאין להם מספיק הכשרה.

אייל לוריא: ההכשרה המוצעת שלהם זה חמישה ימים, אנחנו רואים שגם בסקרי אווירת האקלים שנעשו בתוך היחידות אין מספיק ביטחון בכך שלפקחים תהיה את ההכשרה המתאימה על מנת לתת מענה על עבירות פשוטות בהרבה מהעבירות שעכשיו רוצים לתת דרך המרחב הכפרי, דרך הרשויות במועצות האזוריות וחושב לי בנוסף להוסיף שהשימוש במשמר הגבול הוא שימוש מאוד מאוד מורכב.

אייל לוריא: מדובר פה בעצם בגוף שהוא בין הצבא לבין המשטרה, לא כתוב כאן אם משמר הגבול יהיה כאן שוטרים או בעצם חיילים שהם בשירות סדיר בתוך שירות משמר הגבול.

אייל לוריא: הלא ברור הוא שלמשמר הגבול יש את היכולת להתעסק מול האנשים האזרחיים שיהיו במרחב הזה, מעבר למרחב הכפרי אני חושב שכן חשוב לתת את הדעת.

אייל לוריא: אני מבין שיש כאן איזו שהיא סמכות שניתנת למשמר הגבול בכל המרחב הכפרי.

אייל לוריא: אני חושב שזה לא סתם שהיועצת המשפטית של הוועדה הדגישה מדוע יש כאן את הכניסה של משמר הגבול לתוך עוד תחום ובמיוחד שיש כאן שיתוף פעולה קבוע, יחד עם הפקחים.

אייל לוריא: הנקודה האחרונה אנחנו כן רוצים להדגיש שכל הנושא של ההפרטה, הוא נוגע גם לפגיעה בשוויון בין הרשויות המקומיות השונות.

אייל לוריא: אנחנו שומעים כאן כבר בדיון איך זה עולה, שגם מבחינה תקציבית וגם מבחינת המשאבים השונים והדרך שבה מדרגים, אני לא בטוח שהפיקוח שנעשה הוא כולל גם את ההסתכלות החברתית הזאתי לבין הרשויות השונות.

אייל לוריא: כן נצטרך לתת גם את הדעת לזה שלא יהיה עוד פעם טעות באיך אנחנו עושים פיקוח על היישום של התוכנית הזאת, כפי שהממ"מ העלה, הפיקוח מאוד בעייתי ואני אסיים בזה.

מירב בן ארי: תודה רבה, רק נציין שיש הכשרה ארוכה יותר, רק נציין להעביר למשמר הגבול ולפקחים זו לא הפרטה, הם חלק ממשטרת ישראל ונציין בנוסף, בגלל גם ההסתובבויות שלי בחודשיים האחרונים, שאין מישהו שיכול לעשות את זה בצורה ראויה יותר ממשמר הגבול.

מירב בן ארי: יש להם את כל הגיבוי של הוועדה, תודה רבה אייל.

מירב בן ארי: נעבור עכשיו למיכל מפורום קהלת גם היא בזום.

מורן נגיד: מדברת דוקטור מורן נגיד.

מורן נגיד: כתוב בטעות מיכל זליקוביץ' כי היא רשמה אותנו לדיון הזה, אבל אני הנציגה של פורום קהלת.

מורן נגיד: אני מצטערת, אני לא אוכל להראות את עצמי כי אני במקום עם קליטה חלשה ובגלל שיש שינוי.

מורן נגיד: אני רוצה להצטרף לחלק מהדברים של חברי הקודם מהאגודה לזכויות האזרח.

מורן נגיד: אני חושבת שעם כל ההכרה בחשיבות חיזוק הביטחון של האזרחים ובטח ברשויות המקומיות, אני חושבת שצריך להתייחס ביותר זהירות לתוכנית הזו ואני אגיד מה החששות שלנו.

מורן נגיד: ואני חושבת שאני השתתפתי בדיון של הוועדה ברשותך שדנה בהשתלטות של ארגוני פשיעה על מכרזים ברשויות מקומיות, בטח ברשויות ערביות ועל הבעיה שעולה אגב, גם ממחקר של הממ"מ, של יחסי הקרבה שמתקיימים בתוך הרשויות המקומיות בין הפקחים, שהם בעצם ממונים על ידי ראש הרשות – הרבה פעמים הם תושבים של הרשות ומקיימים יחסי קרבה מול התושבים.

מורן נגיד: דווקא אותה הקרבה במקרה של אכיפה של עבירות יכולה לייצר איזה שהיא.

מירב בן ארי: כן אבל מה זה קשור למכרזים שלי אם זה לא ברשויות האלה?

מורן נגיד: זה לא ברשויות האלה אבל.

מירב בן ארי: אז מה זה קשור?

מורן נגיד: אבל אם אנחנו מדברים על ההרחבה של הפיילוט הזה וגם

מירב בן ארי: הרחבה של הפיילוט אני מאוד מקווה שכולם יהיו ברשויות יהודיות.

מורן נגיד: נכון, אני רק אומרת.

מירב בן ארי: אז מה זה רלוונטי בכלל, בעיית המכרזים היא בעיה ידועה שיש לנו במגזר הערבי וראינו השבוע פעולת אכיפה יפה של המשטרה.

מורן נגיד: כן אבל הבעיה היא, אני אגיד לך מה החששות שלי.

מורן נגיד: הבעיה היא שהמבנה של רשויות מקומיות בישראל בכלל מעניק כוח גדול מאוד לראש הרשות.

מורן נגיד: אם ראש הרשות ממנה את אותם הפקחים על מנת שיקבלו גם סמכויות אכיפה משמעותיות וראש הרשות אגב, בהוראת התיקון לחוק הוא זה שגם במקרה של שימוש לא ראוי לכוח הזה, הוא זה שיבוא ויבדוק את זה כעבירת משמעת.

מורן נגיד: כל מערכת היחסים, בניגוד למשטרה שזו רשות עצמאית וההיררכיה ברורה.

מורן נגיד: הם גם כפופים למחלקה לחקירות שוטרים.

מורן נגיד: כשמדובר בפקחים הכל הרבה פחות ברור ומובהק וזה יכול לייצר חשש לפגיעה בחרויות פרט ושימוש לרעה בכוח מול התושבים עצמם.

מירב בן ארי: תודה רבה.

מירב בן ארי: אני חייבת להגיד, אני לפני שאני עוברת ללייזר חייבת להגיד משהו.

מירב בן ארי: מכיוון שהייתי גם חברת מועצה אישרתי את הפקחים של סלע ועיריית תל אביב ואין דבר ששינה את החיים בעיר תל אביב יותר מאשר הניידות של סלע והפקחים ועם כל הכבוד, זו לא הפרטה, זו מערכת שלנו של ביטחון הפנים.

ליאור מזרחי: זה שילוב כוחות.

מירב בן ארי: בדיוק ומשטרה וכוחות משמר הגבול ופקחים, להיפך, הוועדה הזאת הנה אני אומרת לכם, תפעל כמה שיותר להגדיל את הסמכויות של הפקחים.

מירב בן ארי: אנחנו חיים בתקופה שלא הייתה במדינה מבחינת אלימות ומבחינת פשיעה שהיא עליית מדרגה ואנחנו צריכים לעשות הכל כדי להחזיר את הביטחון.

מירב בן ארי: יש כאן אנשים שלא יוצאים מהבית בערב במדינה והם גרים במרכז הארץ.

מירב בן ארי: אז עם כל הכבוד, קודם כל זו פירמידת הצרכים של מוסלו.

מירב בן ארי: אין ביטחון פנים, אני איפה אני מסתובבת, לא אה זה.

מירב בן ארי: דווקא בקריית ארבע בחברון היה דווקא ממש מוגן.

מירב בן ארי: בעמק חפר ודרום השרון, במטה יהודה.

מירב בן ארי: אז כולה תסלחו לי כי אני נותנת באמת לאנשים לדבר ולא מפריעה, אבל באמת זה מדהים אותי.

מירב בן ארי: אף אחד לא מפריט פה כלום ואנחנו צריכים כמה שיותר לחזק את הכוחות שלנו במשרד לביטחון פנים והוועדה הזאתי, הנה אני מבטיחה לכם שהיא תבקר ותשאל שאלות, יש פה כבר דיון של שעה וחצי ושואלים שאלות.

מירב בן ארי: אבל הוועדה הזאתי תיתן את כל הגב האפשרי למשרד לביטחון פנים ותעשה את כל המאמץ על מנת להחזיר את הביטחון לתושבים וזו לא הפרטה ובטח ובטח שאין מישהו שיותר מתאים להיות בחזית הזאת מאשר משמר הגבול והפקחים.

מירב בן ארי: אז זו ההערה שלי לאירוע.

מירב בן ארי: אני רוצה לשמוע את לייזר, המשנה ולאחר מכן אנחנו עוברים להקראה בבקשה לייזר, שומעים אותו?

מירב בן ארי: המשנה למנכ"ל המשרד לביטחון פנים, מר אליעזר רוזנבאום.

אליעזר רוזנבאום: צוהריים טובים.

אליעזר רוזנבאום: אני בהחלט מברך על קיום הדיון הזה בוועדה.

אליעזר רוזנבאום: אנחנו כבר מחכים לישיבה הזו על מנת לאשר את הפיילוט של שיטור מועצתי בששת המועצות האזוריות הללו ולצאת לדרך.

אליעזר רוזנבאום: הפרויקט הזה התעכב בכל אותן שנתיים של התקציב ההמשכי לצערי.

אליעזר רוזנבאום: גם היועץ המשפטי לממשלה לא אישר לנו להוציא לפועל את הפרויקט הזה במהלך מערכות הבחירות אבל אנחנו גיבשנו והתאמנו את תפיסת ההפעלה, כפי שבטח ליאור אמר בראשית דברים שאני לא שמעתי כי הצטרפתי בהמשך, אני הייתי בדיון נוסף.

אליעזר רוזנבאום: התאמנו את תפיסת ההפעלה.

אליעזר רוזנבאום: כאחד שמכיר שנים רבות את המועצות האזוריות וכאחד שהייתי בתפקידים בכירים בצבא, משמר הגבול ידעו לבצע את המשימה הזו בצורה מושלמת לא פחות מהשיטור העירוני.

אליעזר רוזנבאום: צריך לזכור שבמרחב הכפרי יש גם את המתמיד.

אליעזר רוזנבאום: מי שמכיר את המתמיד ואת האיכויות ואת הפעילות שהם מבצעים אז הלוואי שהיינו יכולים להכפיל ואף מעבר לזה את הכמויות במרחב העירוני אבל זה לא מתאפשר ולכן השילוב של המתמיד יחד עם השיטור המועצתי הוא יהיה שילוב מוצלח.

אליעזר רוזנבאום: הפקחים יעבדו עם סמכויות, יש את חוקי העזר העירוניים או המועצתיים במקרה הזה, הם יפעלו על פי המותר להם.

אליעזר רוזנבאום: אנחנו מכשירים אותם כפקחים מסייעים ויש לנו פיקוח ובקרה לאורך כל השנה.

אליעזר רוזנבאום: אנחנו מבצעים בקרות עם ציונים של יחידות ואם הן אינן עומדות בסטנדרט אנחנו מזמנים אותן לשימועים ויש לנו מספיק כלים על מנת לוודא שהיחידות הללו פועלות כפי שצריך.

אליעזר רוזנבאום: יש לנו מערכת מדידה גם של המשאבים וגם על עבודה על פי סל עבירות ועל פי משימות שהגדרנו אותן.

אליעזר רוזנבאום: הגדרנו אפילו את האחוז שבו מותר להן לחרוג מסל המשימות.

אליעזר רוזנבאום: גם בדברים האלה, עד לפרטים האלה אנחנו ירדנו בטיסת ההפעלה.

אליעזר רוזנבאום: נכון שאנחנו צברנו את הניסיון והידע לאורך השנים ולכן אם יש למישהו איזה שהוא חשש שהפקחים ישתמשו בסמכויות שלהם לדברים שהם לא בהגדרת תכולת העבודה, אז הדברים האלה מוגדרים והם תחת פיקוח ובקרה.

אליעזר רוזנבאום: השילוב של מנהלת האכיפה של המשרד לביטחון פנים יחד ים מדור שיטור עירוני במשטרה ובחלק הזה של השיטור המועצתי – משמר הגבול, המשולש הזה הוא מחובר ואנחנו כמובן נוודא שהעסק מבוצע.

אליעזר רוזנבאום: גם בתהליך ההקמה אנחנו נעשה את הכל על מנת לזרז את התהליך.

אליעזר רוזנבאום: אני מכיר את העוצמות שיש במועצות האזוריות ואני מאוד מקווה שזה יבוא לידי ביטוי גם בהעמדת המשאבים וגם בתשתית הפיזית וגם בגיוס.

אליעזר רוזנבאום: אנחנו היינו שמחים לנסות ולהרחיב את הפיילוט לכל המועצות האזוריות, עקב חוסר במשאבים אנחנו כרגע מתחילים רק בשש מועצות אזוריות.

אליעזר רוזנבאום: יש רשויות שפנינו אליהן והן השיבו בשלילה, אבל גם מועצה אזורית זבולון, הם בהמשך יתחילו והן ברשימה ואנחנו כמובן, ככל שיהיו לנו משאבים אנחנו נתחיל על פי סדר העדיפויות שבו הן דורגו.

אליעזר רוזנבאום: אז זה לגבי הנושא הזה.

אליעזר רוזנבאום: לא נותר לי אלא לאחר שהוועדה תאשר להיפגש בדחיפות עם המועצות האזוריות להציג בפניהן את הפרויקט ולפעול ליישום התוכנית.

אליעזר רוזנבאום: עד כאן.

מירב בן ארי: תודה רבה לייזר וברשות

מירב בן ארי: כם אנחנו נעבור להקראה של הצו, בבקשה גברתי.

אילת לוי נחום: צו לייעול האכיפה והפיקוח העירוניים ברשויות המקומיות (הוראת שעה)(שינוי התוספת הראשונה לחוק), התשפ"ב-2021.

אילת לוי נחום: בתוקף סמכותי לפי סעיף 18 לחוק לייעול האכיפה והפיקוח העירוניים ברשויות המקומיות, הוראת שעה התש"ע 2011 (להלן החוק) בהסכמת שרת המשפטים ובאישור הוועדה לביטחון פנים של הכנסת אני מצווה לאמור:

מירב בן ארי: אוקיי, אפשר לעבור להצבעה.

מירב בן ארי: אז אני מעלה להצבעה את הצו, לקרוא שוב?

אילת לוי נחום: רק מי בעד ומי נגד.

אילת לוי נחום: הצו שהוקרא כרגע.

מירב בן ארי: אוקיי, יש כאן הרבה אנשים.

מירב בן ארי: מי בעד?

מירב בן ארי: אני מי נגד, אף אחד ומי נמנע, אין.

מירב בן ארי: אז קודם כל הצו עבר.

מירב בן ארי: הצו אושר

אילת לוי נחום: נכון, רק נזכיר שבהתאם להנחיית יושבת ראש הוועדה אנחנו נפנה אליכם על מנת לקבל מידע על התקדמות הפיילוט עד חודש מרץ, זאת על מנת שנוכל לסנכרן לחקיקה שאמורה לבוא דוח בעניין גם המועצות האזוריות.

מירב בן ארי: כן.

מירב בן ארי: אני רוצה להגיד עוד איזה משהו ככה לסיכום.

מירב בן ארי: קודם כל אני רוצה להודות לממ"מ על המחקר החשוב שהם עשו, שילווה אותנו גם בנושא בעת כשנגיע לנושא של השיטור העירוני ובכלל, אני חושבת שהדו שיח ביניכם לבינם רק מביא לנו יותר נתונים והבנה של האירוע.

מירב בן ארי: אני רוצה לברך את ששת המועצות שזכו להשתתף בפיילוט, שהן: מעלה יוסף, מרום הגליל, לכיש, בני שמעון, שדות נגב ומרחבים.

מירב בן ארי: אני מצפה מראשי המועצה להיות מוכנים למה שנקרא, נציגי המשרד אשר יבואו ובאמת יתחילו את זה.

מירב בן ארי: אנחנו כמובן, כמו שאמרה היועצת המשפטית, נעקוב כאן בוועדה שזה בא לידי ביצוע.

מירב בן ארי: אני חושבת שעשיתם פה עבודת מטה טובה מאוד, רואים גם את ההתייחסות גם לדברים, ראינו גם את המצגת, שאלנו את כל השאלות וקיבלנו תשובות לכל מה שרצינו.

מירב בן ארי: הדבר היחיד שכמובן הפריע לי זה שהייתי רוצה שיהיו עוד מועצות אבל אני מבינה גם את העניין של, אני לא מבינה יותר נכון אין לי ברירה אלא לקבל את זה שאין מספיק משאבים, אבל אנחנו נעשה הכל על מנת שבעוד כשנה, כמו שאייל אמר, נוכל להרחיב את הפיילוט.

מירב בן ארי: כמובן לאור ההצלחה ולאור המצב בשטח, ברור לי שזקוקים לשוטרים ולפקחים ממש כמו אוויר לנשימה.

מירב בן ארי: אני מסתובבת, אני רואה מה קורה המרחב הכפרי והחיים שם נהפכו להיות בלתי נסבלים וכלל שאנחנו נסייע לתושבים וניתן להם יותר כוחות, ככה גם נוכל להחזיר אליהם שם קצת את השקט במרחב הכפרי ולכן אני מברכת, אבל חשוב לי מאוד באמת שגם תבוצע הבקרה וגם שניתן איזה שהוא אופק למועצות שמאוד רוצות אבל לא נכנסו לפיילוט, כמו מגידו וכמו זבולון – שאנחנו יודעים עם מה הם מתעסקים כל יום.

מירב בן ארי: אני מחכה לחוק שיגיע לפה לוועד וככל שתקדימו נוכל להגיע ולקיים דיונים טובים ועקרוניים על החוק ולא לחכות לדקה ה-90.

מירב בן ארי: יש לכם וועדה שיכולה לעשות את זה, תביאו את זה לפה.

מירב בן ארי: אני רוצה לברך את השר לביטחון פנים ואת שרת הפנים על הצו החשוב הזה וסגל, זה עוד אחד מהתפקידים שלך אייל, לבוא ולקדם את הצו כדי שיצא לפועל.

מירב בן ארי: לכן אני מודה לכולם, משרד לביטחון פנים, לארגונים החברתיים ושיהיה בהצלחה.

מירב בן ארי: תודה רבה, הישיבה נעולה.